qundao/data-zh-poetry huggingface dataset:
病中寄太原韓玉汝
作者：范純仁
朝代：宋

弱柳何由羨老松，衰姿勁節本難同。
河南羸卧漳濱叟，塞北鷹揚渭上翁。
多病未能謀早退，壯猷方看策元功。
幸公再致唐虞化，庶託餘生壽域中。
病起和李康侯屯田見寄
作者：范純仁
朝代：宋

養生不達嵇康論，知止聊遵老氏書。
左宦行將三歲許，羸痾復卧四旬餘。
手扶瘦竹形相稱，鬢擬新霜色一如。
獨枉故人詩意重，涅磨無改是璠璵。
病起聞走馬宴同僚走筆戲呈席上
作者：范純仁
朝代：宋

平日倦仍衰，那堪更病羸。
賓僚聞燕集，冠蓋阻追隨。
歌筦宜嘉賞，觥觴莫苦辭。
酒深緣意厚，但看樂天詩。
盧通議挽詞三首·其一
作者：范純仁
朝代：宋

耆舊今多少，唯公景德人。
家鄰吳市卒，名重漢廷臣。
路在猶耕月，門閒似送春。
空堂餘畫像，彷彿舊精神。
盧通議挽詞三首·其三
作者：范純仁
朝代：宋

誰記先生事，聲名五十年。
素風人不及，陰德世相傳。
氣與詩流合，官隨子舍遷。
門閭迷故客，悵望白雲天。
盧通議挽詞三首·其二
作者：范純仁
朝代：宋

教子生前貴，休官物外榮。
去家金節重，開戶玉棺輕。
江水元如舊，松林長未成。
祗應山鳥恨，長向壠頭鳴。
目盲
作者：范純仁
朝代：宋

肝膽輸將竭，因鍾兩目盲。
小冠希子夏，令色恥丘明。
青白何曾變，紛華舊不爭。
幸回觀物志，都作反身誠。
睢陽五老圖
作者：范純仁
朝代：宋

榮名雅望退休閑，聲譽清高已納冠。
匡國多方開五老，齊名有道列雙桓。
耆英後會成威烈，相貌前圖壯世寒。
吾道欲如公道立，百年藻鑑動人看。
神宗皇帝挽詩四首·其一
作者：范純仁
朝代：宋

舜孝高千古，堯仁化萬方。
睿文超聖域，神武振皇綱。
典冊辭徽號，山河復舊疆。
玉輿悲晚駕，陵路柏蒼蒼。
神宗皇帝挽詩四首·其三
作者：范純仁
朝代：宋

紫塞持戎節，青蒲職諫垣。
囊封矜朴直，牘背辨深冤。
終頼重瞳顧，難忘再造恩。
微軀如獲殉，黄鳥不須論。
神宗皇帝挽詩四首·其二
作者：范純仁
朝代：宋

應運千齡契，持盈七閏間。
當年叨法從，終日奉威顔。
鳳輦知何往，龍髯杳莫攀。
深恩無路報，慟哭向橋山。
神宗皇帝挽詩四首·其四
作者：范純仁
朝代：宋

祖祭連馳道，宸儀出殯宮。
旌旛縈曉露，笳鼓咽悲風。
雨泣千官送，雲奔萬國同。
丹心隨籠水，先到裕陵東。
秋意
作者：范純仁
朝代：宋

日躔回南陸，炎氣徹厚地。
鬰蒸堆火雲，飄雨良快意。
闇穴蟪蛄鳴，濕翼玄蟬墜。
潛陰生早凉，熇暑不得熾。
羈懷感時節，撫事增愁思。
倦遊老將至，歸興勞夢寐。
秋日席上
作者：范純仁
朝代：宋

邊霜肅肅滿川梁，無限秋懷付一觴。
白酒聊同佳客醉，黄花不減故園香。
民兵已許歸南畝，聖澤行聞赦叛羌。
得脫征衣歸里社，大能酩酊樂時康。
秋晴思西湖寄韓少師
作者：范純仁
朝代：宋

樓閣參差霜葉紅，湖光秋色畫圖中。
移船影動波心月，橫笛聲隨水面風。
當日席間先醉客，如今塞上獨衰翁。
思君情緒兼歸興，暗逐汾川日夜東。
程明道挽詞三首·其一
作者：范純仁
朝代：宋

綵衣方養志，諫省遽翹英。
短命嗟顔子，長星喪孔明。
臨津失舟楫，支厦闕梁楹。
名節同伊水，滔滔萬古清。
程明道挽詞三首·其三
作者：范純仁
朝代：宋

素忝金蘭契，情由道義親。
聖時方際遇，英氣忽沈淪。
琴在無鍾子，斤存失郢人。
遥聞歸葬日，清淚滿衣巾。
程明道挽詞三首·其二
作者：范純仁
朝代：宋

天乎喪吾道，命矣歎斯人。
後學隳梁木，明時奪國珍。
孔懷存愛弟，皓首奈慈親。
唯有延陵誌，斯文久愈新。
章伯望郊居
作者：范純仁
朝代：宋

獨愛高居遠市廛，簷楹軒豁對江天。
門前一曲平橋水，舍側千畦附郭田。
鷗鳥漸能親几杖，兒童應解愛林泉。
朝廷方待忠賢急，莫厭京塵撲馬韉。
簽判李太博靜勝軒二首·其一
作者：范純仁
朝代：宋

開軒納清景，爲吏似閒居。
佳客迹頻到，主人心自虛。
琴尊良有助，時命固無如。
喧靜何能必，中恬樂有餘。
簽判李太博靜勝軒二首·其二
作者：范純仁
朝代：宋

題軒名靜勝，靜勝理何深。
自得歸根趣，寧存較物心。
雜花隨節候，疊嶂互晴陰。
終日對圖畫，應無塵慮侵。
籌思堂
作者：范純仁
朝代：宋

亭爲籌思設，公將稱此名。
致誠通造化，審慮敵權衡。
境寂居忘倦，心虛照自明。
詎同遊宴事，休戚繫群生。
累約舍弟純禮以職事未至
作者：范純仁
朝代：宋

落葉猶同飛，寒鳥猶竝枝。
我汝獨何負，不得長相隨。
偶爲細累拘，跬步成天涯。
後日更遠適，會合信難期。
尚願家國寧，且作千日離。
悠悠百年間，幾別顔即衰。
從宦非我志，功名徒自欺。
誰言干寸祿，坐使手足違。
逐末背本心，得一萬已遺。
我汝粗有識，此事良同悲。
安得長洲田，清水稻百畦。
將汝入故廬，親戚坐成圍。
幼弟就文史，長兄近砭醫。
孝謹奉諸宗，祭祀潔四時。
此外逐風月，對酌白酒巵。
畢世爲善人，不負生育慈。
斯志儻未遂，終爲路人嗤。
聞鍛
作者：范純仁
朝代：宋

萬籟蕭然送夕曛，鍛聲相應互成文。
高隨晚吹驚愁耳，清入霜空透暮雲。
始訝僧魚敲曉石，靜如山木響秋斤。
五兵若可爲農器，此韵千家不厭聞。
臨汝溫泉
作者：范純仁
朝代：宋

山前陰火煮靈源，昔日曾臨萬乘尊。
歷盡興亡只如此，不隨時俗變寒溫。
自砭
作者：范純仁
朝代：宋

人有好勝心，當以善勝惡。
豈宜執人我，與彼較彊弱。
所得無毫釐，所失已山嶽。
事過徒自悔，駟馬追不却。
况臨衰暮年，事尤資審度。
如人行遠道，日暮將憩泊。
遵途益須慎，勿使趣向錯。
逆境是吾師，苦口多良藥。
豈止人難欺，將爲鬼所噱。
有病在速治，姑以自砭灼。
自警
作者：范純仁
朝代：宋

憶昔爲小官，位卑職易營。
朋知喜其勤，民口亦見稱。
中間忝臺諫，已覺言難行。
然頼識者恕，尚謂無欹傾。
數年忽遭遇，用大過其能。
名虛稱不實，任重力難勝。
具瞻不可欺，舉動招譏評。
士論固不與，自知亦甚明。
祿厚難報答，徒滋驕侈萌。
子孫忘艱難，服用饒夸矜。
清白素風減，冗長浮費增。
親舊多責望，厚薄貽怨憎。
貧賤勝富貴，古語信可憑。
請病蒙罷免，方幸憂責輕。
俄復統一道，撫民帥邊兵。
寇狂適偃蹇，民疲未蘇醒。
勝負繫司命，休戚及群民。
細務委將佐，大事稟朝廷。
所稟有違從，委擇有不精。
差失雖毫釐，致敗或丘陵。
殞身何足道，誤國玷家聲。
可不常惕懼，臨淵履春冰。
庶幾免危溢，書此爲心銘。
與張靖學士游華清宮雍帥錢子飛端明以詩見寄次韵和
作者：范純仁
朝代：宋

金節煌煌柅使輈，華清勝絕許陪遊。
東來渭水晴光動，西望長安翠靄浮。
休羨青山供秀句，好歸黄閤告嘉猷。
憶公何處偏回首，身在朝元最上頭。
與王弱翁游龍門
作者：范純仁
朝代：宋

誰知造化擘巍峨，千古伊流向此過。
四面寒松擁香剎，兩崖蒼石束寒波。
身閒愈覺良朋貴，詩拙翻羞好景多。
宜向諸方縱蕭散，明朝望洛下長坡。
荆甘
作者：范純仁
朝代：宋

品珍方重寄來難，長憶東吳把酒看。
笠澤煙閑排錦樹，洞庭霜老摘金丸。
清香先透筠籠細，甘液俄通玉齒寒。
不學荔枝遺國恨，曾煩驛使到長安。
蕃舞
作者：范純仁
朝代：宋

低昂坐作疾如風，羌管夷歌唱和同。
應爲降胡能蹈抃，不妨全活向軍中。
蜀郡范公景仁挽詞三首·其一
作者：范純仁
朝代：宋

翰苑文章伯，金華侍從臣。
四朝行直道，一意在生民。
白首唯憂國，青雲早退身。
囊中有遺藁，不學茂陵人。
蜀郡范公景仁挽詞三首·其三
作者：范純仁
朝代：宋

新阡近箕潁，故國遠岷峨。
禁從同儕少，門風吉士多。
笑言如昨夢，身世逐頹波。
唯有高名在，千年不可磨。
蜀郡范公景仁挽詞三首·其二
作者：范純仁
朝代：宋

伊洛相逢日，忠賢盛集時。
游從敦氣義，唱和若塤箎。
漢嗣資商老，堯章憶后夔。
云亡時共惜，不獨故人悲。
西湖四時四首·其一
作者：范純仁
朝代：宋

白鷺文鴛鑒裏飛，紅橋朱閣影參差。
疏林密雪皆堪賞，不特尋芳避暑時。
西湖四時四首·其三
作者：范純仁
朝代：宋

深堂高閣啟清風，舟泛荷香柳影中。
日月待公逃暑飲，官無拘檢是琳宮。
西湖四時四首·其二
作者：范純仁
朝代：宋

萬頃琉璃蹙翠鱗，日遲風暖物華新。
千花百草遊人路，應謂壺中別有春。
西湖四時四首·其四
作者：范純仁
朝代：宋

夕陽照水晚登樓，皎月涵波夜泛舟。
珍重前賢開展意，中年長願守閒州。
覆舟
作者：范純仁
朝代：宋

始駭舟衝簸，顛風振厚坤。
濤聲如壞屋，雨勢若翻盆。
力援煩舟子，驚號閔稚孫。
全家脫魚腹，應有未招魂。
觀疆人翥坡
作者：范純仁
朝代：宋

蟻分突騎向高岑，馳下危塗萬丈深。
獷俗輕生唯鬭險，垂堂寧復戒千金。
觀終南採冰
作者：范純仁
朝代：宋

凝結自太古，蒼崖潛閟深。
炎蒸當六月，皎潔正千尋。
金盌通珠液，青蠅避玉碪。
焦勞方旰昃，聊可沃君心。
許真君天誥
作者：范純仁
朝代：宋

至人脩練久能成，此誥嘗聞降帝庭。
寶墨森森聳鸞鳳，訓詞一一在生靈。
既將道行蒙幽顯，奚必僊蹤到杳冥。
鶴駕雲軿非我覿，祇期操履學真經。
謁辛化光
作者：范純仁
朝代：宋

濃陰結秋意，疏林嘯松聲。
時節感壯懷，挈酒慰友生。
友生冰玉士，節行映古清。
十五簪儒冠，四十無華纓。
家貧道彌富，身困譽益榮。
殷勤數賓侶，足趨顔巷輕。
高齋面幽圃，脩筠擁軒楹。
班班寒露叢，竟吐籬下英。
食具簡且潔，盤蔬亦晶明。
飲適言笑和，至樂不亂情。
郁然蘭芷芬，薰灼通心誠。
因嗟朝市間，利欲空自兵。
謝師厚寄同黄婿魯直唱和
作者：范純仁
朝代：宋

忽得穰郊信，翛然病魄醒。
懷賢心獨在，感舊涕偏零。
南斗占神劍，西豪聚德星。
卧龍看復起，失馬顧曾經。
冰玉清相照，芝蘭遠更馨。
麤官應念我，白首候戎亭。
謝師厚挽詞三首·其一
作者：范純仁
朝代：宋

妙年辭筆已驚人，不謂明時阻致君。
白首郎中歸白水，青衿弟子到青雲。
淵明雅有歸田興，賈傅空留弔屈文。
千載定應無孔孟，一言誰爲誄孤墳。
謝師厚挽詞三首·其三
作者：范純仁
朝代：宋

侍行游鄧學，纔喜識荆州。
一顧蒙青眼，相知到白頭。
坤維同謫後，星紀等閒周。
不意終天別，交頤涕不收。
謝師厚挽詞三首·其二
作者：范純仁
朝代：宋

天地鍾奇秀，公應爲世生。
何慳一老遺，遽奪萬人英。
千古長齎恨，重泉不掩名。
繆當幽穸誌，深愧色絲銘。
謝張解州作名閫堂記
作者：范純仁
朝代：宋

氣如巨浪瀉長江，清似寒冰滿玉缸。
幾與賈生摩壁壘，未令張子見麾幢。
色絲幼婦宜傳久，肉袒牽羊合亟降。
欲近雲章刊翠石，却憂染翰孰能雙。
謝微之見贈
作者：范純仁
朝代：宋

屬邑逢公喜望塵，便陪將漕向江濱。
當時早重朋僚契，晚歲重敦道義親。
華衮已慚無德稱，琳宮彌羨最閒身。
相過無惜頻歡醉，八十康寧有幾人。
謫居零陵
作者：范純仁
朝代：宋

過盡瀟湘景，冥行固不分。
烏羊飧可飫，白酒飲能醺。
自息登臨興，因無出入勤。
靈妃曾鼓瑟，信有尚堪聞。
讀老杜憶弟詩寄二弟
作者：范純仁
朝代：宋

昔賢遇亂多分散，我汝逢時各宦遊。
乃信人生歡聚少，安危俱不免離憂。
讀逸民傳寄孔寧極先生
作者：范純仁
朝代：宋

漢法忠賢有不容，遂持名節隠蒿蓬。
生靈莫見真儒效，爵祿多酬戰士功。
燕市終難沽美璞，魚羅安得挂飛鴻。
聖朝高士優游甚，自有行藏繼祖風。
賈文元生日
作者：范純仁
朝代：宋

寶運興王國，真賢降帝庭。
乾坤深毓粹，河嶽共儲靈。
慶澤貽謀遠，光華變世丁。
精心該古學，夷步涉僊扃。
虎變騰彪蔚，鵬飛絕窈冥。
畋占渭濱兆，夢肖傅巖形。
姬旦興周典，桓榮授漢經。
四聰延啟沃，百辟仰儀刑。
金節臨全魏，天聲震北溟。
仁恩宣雨露，威令肅風霆。
玉壘兼前好，黄樞冠舊廳。
出封仍衮職，開國直龍廷。
樂育先儒學，憂勤察訟囹。
談賓延白屋，衛劍匣青萍。
體貌師臣貴，功名史筆青。
朝廷方倚重，民物傒圖寧。
大厦容棲翼，洪鍾謝寸莛。
徒能繼輿頌，傾意祝遐齡。
贈師宰
作者：范純仁
朝代：宋

君來寧素約，我至自殊因。
義重緣應合，心親見亦頻。
十年無齟齬，一遇有逡巡。
他日林丘去，須爲白首親。
贈張大夫
作者：范純仁
朝代：宋

白首衰顔愧復來，當時懷抱向誰開。
登臨彷彿驚前夢，遊賞從容憶舊臺。
旨酒欲斟懷老伴，高吟難敵想天才。
會須早逐君歸去，茅屋荒田半草萊。
贈持國持國以瑞鷓鴣歌之
作者：范純仁
朝代：宋

三十年來解榻賓，今朝重喜奉陳蕃。
松筠雅操寒逾勁，膠漆深情老益敦。
槐位已慚同致主，棠陰還許繼爲藩。
古今此會應難得，醉飲休辭罄綠尊。
贈眉陽致政程濬少卿
作者：范純仁
朝代：宋

清節高風世所推，秋毫名宦肯徘徊。
勇拋朝市無窮事，笑指林泉獨自來。
吟榻未移溪月上，醉巾長拂野雲回。
塵衣欲作登門客，几杖何妨許暫陪。
贈蘄簟與潞公二首·其一
作者：范純仁
朝代：宋

雙文封卷如筒小，六月鋪張滿榻寒。
曾是吐茵狂醉客，敢塵齋閤助清歡。
贈蘄簟與潞公二首·其二
作者：范純仁
朝代：宋

凉簟資公逃暑用，東池應伴淥波寒。
高眠宜享華胥樂，曾致皇家奠枕安。
赴鄭郎中宴集
作者：范純仁
朝代：宋

卧錦仙郎久卜居，滿床書史日康娛。
邀朋欲走趨齋閣，不厭塵埃俗客無。
迎文潞公再謝重事歸洛
作者：范純仁
朝代：宋

河陽洛下春遊盛，兩處風光屬一家。
不獨都人瞻几杖，笑迎唯有滿城花。
送伯常歸郢中
作者：范純仁
朝代：宋

穰鄧相看少壯時，中間薄宦阻親依。
幸君西洛休官早，值我東齊謝病歸。
春色滿城游騎縱，月光照席酒觥飛。
遥知漢上幽棲樂，飽暖全家卧翠微。
送別
作者：范純仁
朝代：宋

小雨郊原淨，輕風生早凉。
歌聲激離思，酒力壯悲腸。
默計去程遠，預知宵夢長。
鄉關足清賞，一一寄詩章。
送司馬伯康君實歸夏縣
作者：范純仁
朝代：宋

金昆玉季老相親，孝弟傳家四海聞。
白首還鄉疑廣受，清朝得志異機雲。
塤箎迭奏聲相應，鴻雁連飛翼不分。
一夜西風響黄葉，蕭騷助我歎離群。
送宋大卿歸淝上
作者：范純仁
朝代：宋

眉壽康寧位九卿，人間五福最難并。
丹心報國冰霜潔，白首還家里社榮。
化日盡輸高世樂，野雲應似出門情。
淮淝美事傳千載，何止孤風激後生。
送滕達道龍圖交代歸闕
作者：范純仁
朝代：宋

三紀分携念友生，天涯相見眼重明。
詔恩幸忝交承契，尊酒聊伸故舊情。
我守塞垣華髮短，君歸鄉國錦衣榮。
何時共老江湖去，雞黍相過樂太平。
送潞公遊河陽河清
作者：范純仁
朝代：宋

安車乘興賞春妍，榮盛歡康世莫肩。
舊舍訟棠重蔽芾，昔遊晝錦復蟬聯。
子孫擁節迎家府，稚艾爭途看壽仙。
堪歎三川疲病守，陪公不及望公還。
送貫之兄被召爲御史三首·其一
作者：范純仁
朝代：宋

御史得言天下事，吾兄清直副明揚。
方當旒扆勤開納，肯使江湖勇退藏。
賢者慮時心欲破，仁人致主策須長。
朝廷寬大生靈急，只在忠臣振紀綱。
送貫之兄被召爲御史三首·其三
作者：范純仁
朝代：宋

艱禍龍鍾百指存，共全餘齒頼依仁。
鴒原方顧飛鳴急，烏府俄聞拔擢新。
此別宦遊須異地，從今教撫更何人。
他年莫負鄉關約，明月扁舟白酒醇。
送貫之兄被召爲御史三首·其二
作者：范純仁
朝代：宋

憶昔先門陟諫垣，正人風采動朝端。
家聲宜有琳琅器，兄職今峨獬豸冠。
臺閣繼登時所貴，忠賢得用古來難。
浮榮未必吾儒志，會把功名竹帛看。
送賈春卿宰尉氏
作者：范純仁
朝代：宋

相君勳業冠朝端，愛子猶居字俗官。
道德相傳家有法，功名善繼古爲難。
清平足使群情化，談笑能令萬室安。
千里遠途今日見，願當仁政勿盤桓。
遊寡阜廟二首·其一
作者：范純仁
朝代：宋

古祠東北據孤峰，臺殿岧嶢出半空。
廛市縱橫棋局布，雲煙重疊畫圖中。
登高覽勝慚吾祖，放意尋山憶謝公。
却愛夕陽照歸騎，翩翩旗旆滿川紅。
遊寡阜廟二首·其二
作者：范純仁
朝代：宋

逾旬積雨喜新晴，民物熙然百穀成。
風葉蕭騷林野薄，霜天寥廓日華清。
千山甫隔烏延塞，兩水傍臨不窟城。
但得年豐人足食，犬羊餘種豈須平。
遊嵩山與王弱翁聯句
作者：范純仁
朝代：宋

靈境中天秀，雄名古到今。
位尊朝列嶽，勢重壓千岑。
靜鎖神僊宅，高盤宇宙心。
孤棱標日月，絕仞倚戈鐔。
彩棟靈祠邃，層壇凈剎深。
民祈傳覡語，國祀致君忱。
碑古苔生字，堂虛畫蠹金。
山呼曾薦壽，神降即爲霖。
事怪塗山石，形端玉女砧。
峰巒排翠玉，灘瀨潄鳴琴。
蕙帳人誰繼，金泥迹可尋。
唐經藏寶妙，魏殿想鑾音。
雲作他方雨，松連別院陰。
谷泉長浸斗，頂路欲捫參。
探穴魂潛動，捫蘿力不禁。
箕熊分蟻垤，伊洛認蹄涔。
鳥道樵夫去，龍潭驛使臨。
衆僊停羽駕，昔帝儼宸襟。
選勝先看記，乘危可作箴。
天門開四極，樹品冠雙林。
靈藥看苗劚，香醪挈榼斟。
道宮庭不掃，學館突無黔。
壠麥風摇浪，溪淙石聳簪。
雜花春爛熳，老木夜蕭森。
夕照河光接，晴嵐塔影侵。
深崖藏積雪，虛壑響幽禽。
溪月寒澄霽，巖烟暮杳沈。
寺橋橫螮蝀，禪磬擊璆琳。
拂壁題新字，逢僧舉舊吟。
疲驂何處解，高閣在崎嶔。
過洛謁文潞公遊東田
作者：范純仁
朝代：宋

東田不到幾經年，孫閣重登荷眷憐。
清世莫尊唯尚父，朱顔難老是真仙。
四朝弼亮繄賢業，八表昇平頼化權。
門館舊生彌幸會，再陪几杖向林泉。
道旁柵
作者：范純仁
朝代：宋

鱗鱗田邊柵，意欲全嘉禾。
不念大道隳，輪蹄苦難過。
還來踐旁畝，害稼良愈多。
願以樹柵心，治道夷險坡。
行子得坦途，羈旅遠詆訶。
芃芃滿隴翠，誰冒蹊田科。
酬安之罷赴真率會
作者：范純仁
朝代：宋

席上多佳客，非君衆不怡。
詩詞雖有激，誠意在相思。
朋舊難疏間，年齡合養頤。
何如兩俱便，忺出莫推辭。
酬張杲卿相公見招
作者：范純仁
朝代：宋

先君同榜更何人，教育偏蒙契義親。
孔氏繫匏暫滯迹，遼陽歸鶴羨閒身。
四朝盛事渾經眼，千日濃醪好入脣。
箕潁更無高放客，只應梅柳爲公春。
酬慶州五弟
作者：范純仁
朝代：宋

仲氏居青瑣，予而各大州。
報君當盡節，省己合回頭。
繼述將何有，榮華過即休。
相期知止足，里社早同遊。
酬持國携具見訪之作
作者：范純仁
朝代：宋

兩家契義世難倫，老去相逢意愈親。
衰暗豈能宣上化，高閑空惜致堯人。
論交白社逾三紀，接武黄扉近十春。
終日追陪何所樂，從容言笑盡天真。
酬王定國
作者：范純仁
朝代：宋

守麾猶得長諸侯，全晉提封二十州。
畫角悠揚高戍晚，黄榆摇落故關秋。
防邊戰士多鄉思，竝塞胡兒學漢謳。
早晚罷兵容請老，邀君同醉潩湖頭。
酬程定塞提刑
作者：范純仁
朝代：宋

衰疲敢憚守邊州，老去光陰似水流。
塞馬春深無苜蓿，田家雪足望麳麰。
清笳只解添鄉思，白酒聊堪解客愁。
獨喜平刑賢使者，能將德慶紹箕裘。
酬羅道濟黄任道見寄
作者：范純仁
朝代：宋

明時頻得罪，出處愧朝行。
音問通猶懶，賡酬况敢望。
諸公憐舊物，遷客慣他鄉。
懷抱隨新月，遥依紫塞旁。
酬韓持國
作者：范純仁
朝代：宋

獨想當年春宴遊，湖邊日日醉金甌。
三年阻作登龍客，不謂相思已白頭。
酷吏
作者：范純仁
朝代：宋

虐吏天資害物深，斯民無恥歎刑淫。
只憑豺虎貪殘意，肯順乾坤長養心。
骨肉盡將成怨府，君親何以致薰琴。
終逢族滅令人快，智者爲謀豈待箴。
金陵懷古二首·其一
作者：范純仁
朝代：宋

天兵從昔度長橋，四海干戈一戰銷。
江叟豈能知帝力，醉憑漁艇亢秋潮。
金陵懷古二首·其二
作者：范純仁
朝代：宋

六朝文物今何在，千里江山自宛然。
英武南征無殺伐，至今樵牧尚能傳。
陳和叔游龍門先歸
作者：范純仁
朝代：宋

玉峰環照碧伊寒，樓閣參差四望間。
散騎從游皆故友，一川清景徹南山。
笑言迥出塵埃外，心意都如物象閒。
夫子官居慣追賞，故饒諸客獨先還。
陳東父示及新文
作者：范純仁
朝代：宋

世德鍾良士，爽氣橫清秋。
公才輔經術，文價伏時流。
近從計廷召，斬爲梁苑遊。
京都利名地，趨謁先公侯。
高情遠俗尚，壯麗資冥搜。
清尊破旅顔，黄菊迎歸舟。
佳藻盈大軸，遺我蠲窮愁。
正聲和群心，明珠炫雙眸。
詞高不可繼，惠重終可酬。
愧君樂善懷，行義愚當脩。
雪中池上
作者：范純仁
朝代：宋

碧玉爲池白玉堤，千林萬木盡花開。
携賓欲覓開尊處，祇得清香辨野梅。
零陵寄三弟五弟二首·其一
作者：范純仁
朝代：宋

勿起還鄉念，囊空不易居。
田租收素薄，官俸奪無餘。
顔困嘗求米，丘貧樂飯蔬。
朱門啟新第，懸罄是吾廬。
零陵寄三弟五弟二首·其二
作者：范純仁
朝代：宋

勿起還鄉念，人多故與親。
舊通鄉里意，皆仰俸餘緡。
望縱諸家息，情須一飯伸。
誰能悠久坐，白眼絕朋賓。
零陵憶弟妹
作者：范純仁
朝代：宋

感秋懷弟妹，憔悴客瀟湘。
他日常星聚，衰年隔雁行。
既盲難引望，垂老易悲傷。
安得騎鴻鵠，高飛向汝傍。
零陵移居
作者：范純仁
朝代：宋

不起移居念，全因廢兩眸。
門閭俱莫辨，隘陋亦何憂。
瞑鳥離巢遠，盲龜待木浮。
平生安穩少，蓋乏措身謀。
零陵重陽
作者：范純仁
朝代：宋

衰年逢素節，盲卧桂江東。
應有登高會，其如摘埴翁。
捫杯難舉酒，嗅菊不知叢。
白首跧僧室，無煩落帽風。
題李子高虞部園四首·其一
作者：范純仁
朝代：宋

今時難得是高人，里社因君俗愈醇。
松竹漸成風月好，只應終日聽韶鈞。
題李子高虞部園四首·其三
作者：范純仁
朝代：宋

全家歸隠似前賢，碧酒醇醲白蟹鮮。
心欲生民常富壽，高歌會樂太平年。
題李子高虞部園四首·其二
作者：范純仁
朝代：宋

脩鍊工夫合自然，河車潛引玉池泉。
老君道德人難識，復見雲孫達二篇。
題李子高虞部園四首·其四
作者：范純仁
朝代：宋

不教外物翳襟懷，明合蓍龜亦信哉。
駑蹇自慚無駿骨，謾勞伯樂品題來。
題楊希元朝議南軒
作者：范純仁
朝代：宋

卜居俯澗瀍，開軒面嵩洛。
迥占西都勝，高據北邙脚。
千門凝紫烟，群峰參碧落。
神臯勢回抱，天闕誰開鑿。
朝陽麗金碧，半空橫殿閣。
灘聲夜潺湲，雲氣暮慘錯。
春花敷爛錦，夏木成翠幄。
三川披畫圖，八極開綷幕。
曾無登涉勤，坐享仁智樂。
主人富才識，大隠當城郭。
早解郡印還，勇脫官檢縛。
清心對萬景，真趣絕外鑠。
可笑學神僊，妄意向寥廓。
題河中府名閫堂
作者：范純仁
朝代：宋

誰擘中條太華開，萬家填郭聳樓臺。
嶽呈仙掌日邊見，河瀉龍門天上來。
煙靄遠分秦甸闊，山川都抱舜城回。
堅碑應是當年石，重見吾皇詠起哉。
題潞公翰墨卷後
作者：范純仁
朝代：宋

四朝勳業載旂常，九十精神正壽康。
燕翼自當傳百世，豈徒書法付諸郎。
騎射
作者：范純仁
朝代：宋

雄兒矜絕藝，勇氣厭天驕。
振臂聯驅馬，翻身仰射雕。
回旋驚電雹，奔突出塵囂。
武備并文教，均脩是我朝。
鮮于諫議挽詞三首·其一
作者：范純仁
朝代：宋

左蜀稱多彥，唯公第一流。
青蒲曾悟主，白首未封侯。
名節傳千古，英靈掩一丘。
平生僚友分，懷想涕難收。
鮮于諫議挽詞三首·其三
作者：范純仁
朝代：宋

曾向西都陪白社，同爲御史带烏紗。
盤筵真率無多品，歌舞相參作一家。
連日賞窮伊闕寺，乘春看盡洛陽花。
那知遥作終天別，不預鄉人挽葬車。
鮮于諫議挽詞三首·其二
作者：范純仁
朝代：宋

命矣纔中壽，天乎喪哲人。
逢時身已病，達晚志難伸。
清儉貧彌樂，文章老更醇。
貽謀有餘慶，孫子自振振。
龍圖張公挽詞三首·其一
作者：范純仁
朝代：宋

儀鳳來丹穴，麒麟瑞聖時。
壺冰凝雅操，冠玉聳英姿。
敦閱今儒將，循良古吏師。
未登台鼎貴，胡不到期頤。
龍圖張公挽詞三首·其三
作者：范純仁
朝代：宋

兄事兒童日，情親五十年。
西州官共久，畿邑政相連。
謫籍孤蹤遠，亨衢衆望先。
那知不復見，一別遂終天。
龍圖張公挽詞三首·其二
作者：范純仁
朝代：宋

四紀澄清志，三朝盡瘁身。
褰帷躋雅俗，緩带息邊塵。
聖世殲民望，中原喪國珍。
千秋仗良史，直筆紀賢臣。
龍門山二首·其一
作者：范純仁
朝代：宋

雲擁樓臺雪擁川，親朋行望舉吟鞭。
煙龕萬疊凌花霰，坐見金人變玉僊。
龍門山二首·其二
作者：范純仁
朝代：宋

松筠深處訪潛溪，唐相當年卜隠棲。
必竟主人歸不得，只教游客駐輪蹄。
龍門秋日上潞公二首·其一
作者：范純仁
朝代：宋

龍門秋色勝春時，新霽登臨景更奇。
二室峰巒侵碧漢，兩涯樓殿照清伊。
鳴泉亂瀉香山道，翠柏深藏白傅祠。
獨恨不能陪杖屨，思公空作寄公詩。
龍門秋日上潞公二首·其二
作者：范純仁
朝代：宋

郊原經雨絕纖塵，短麥蒙茸蓋壠新。
霜葉妝林成錦段，溪風吹水作龍鱗。
秋山蒼翠濃如畫，晴日鮮明暖似春。
遍叩禪關止三宿，猶慚高退自由身。
龍門行
作者：范純仁
朝代：宋

皇圖經野臨中天，北有大河南陸渾。
陸渾之下伊之源，直走關塞侵山根。
此山不斷亙坤軸，逆爲汝海波濤翻。
忽焉天意有不測，疈開峽口流如吞。
長波萬練卷空過，貫都會洛風霆奔。
崖岸相嶔竦天闕，此號鑿龍爲禹門。
石道盤紆入幽邃，杉松隠映皆祇園。
下窺朝市但塵土，不與人世同囂喧。
天章閣老真相嗣，詔委北陲嚴國藩。
前騶驅弩聊盤桓，憑高置酒臨巖軒。
是月嘉平臘將盡，春風料峭煙霾昏。
圭陰表日景漸正，玉沙透水波先溫。
杳杳端闈照宸極，壯以崤函周轘轅。
超然宴覽動咨歎，坐預國論慚冥煩。
乃知公旦卜洛意，根本繫時亡與存。
法宮在今宜有制，上憲太微尊至尊。
乘杓布政朝萬玉，莫如洛宅當乾坤。
三陵氣象貫星野，慶雲祚百雲來孫。
豈唯設險御諸夏，亦以捍患安元元。
爲於可爲事乃濟，器大重遷咸有言。
賤臣幽退冒及此，願對上前圖籍論。
龍門馬上望雪
作者：范純仁
朝代：宋

山開曉色千峰玉，草映寒光萬點瓊。
爲我春游添景物，不教桃李獨鮮明。
三弟得告来见省
作者：范纯仁
朝代：宋

一门遭遇世应稀，诏许寻兄荷主慈。屈指共惊游宦久，差肩却想事亲时。惭卿才识加昏耗，嗟季情怀畏别离。报国尔曹心尚壮，无能唯我复先衰。
三弟得告来见省
作者：范纯仁
朝代：宋

一门遭遇世应稀，诏许寻兄荷主慈。
屈指共惊游宦久，差肩却想事亲时。
惭卿才识加昏耗，嗟季情怀畏别离。
报国尔曹心尚壮，无能唯我復先衰。
上巳泛舟酬子华相公
作者：范纯仁
朝代：宋

佳节仍逢善政初，熙然民物在华胥。
龙楼影裏回仙棹，隼旆光中从相车。
明媚山川铺晚照，啁啾丝管响清虚。
太平应似羲皇世，早晚重看洛出书。
上巳泛舟酬子华相公
作者：范纯仁
朝代：宋

佳节仍逢善政初，熙然民物在华胥。龙楼影里回仙棹，隼旆光中从相车。明媚山川铺晚照，啁啾丝管响清虚。太平应似羲皇世，早晚重看洛出书。
上文潞公同甲会
作者：范纯仁
朝代：宋

四公眉寿复均年，此会前脩未省传。筋力轻安同少壮，风标萧洒似神仙。分司东洛荣难并，聚德西豪事莫肩。今夕天官应有奏，老人星彩近台躔。
上文潞公同甲会
作者：范纯仁
朝代：宋

四公眉寿復均年，此会前修未省传。
筋力轻安同少壮，风标萧洒似神僊。
分司东洛荣难并，聚德西豪事莫肩。
今夕天官应有奏，老人星彩近台躔。
与张靖学士游华清宫雍帅钱子飞端明以诗见寄次韵和
作者：范纯仁
朝代：宋
体裁：七言律诗

金节煌煌柅使辀，华清胜绝许陪游。东来渭水晴光动，西望长安翠霭浮。休羡青山供秀句，好归黄閤告嘉猷。忆公何处偏回首，身在朝元最上头。
与王弱翁游龙门
作者：范纯仁
朝代：宋

谁知造化擘巍峨，千古伊流向此过。四面寒松拥香刹，两崖苍石束寒波。身閒愈觉良朋贵，诗拙翻羞好景多。宜向诸方纵萧散，明朝望洛下长坡。
与王弱翁游龙门
作者：范纯仁
朝代：宋

谁知造化擘巍峨，千古伊流向此过。
四面寒松拥香剎，两崖苍石束寒波。
身閒愈觉良朋贵，诗拙翻羞好景多。
宜向诸方纵萧散，明朝望洛下长坡。
中秋赏月
作者：范纯仁
朝代：宋

碧落无云玉鉴飞，净中毫发了能窥。光随酒蚁斟银榼，彩瑩歌人发瓠犀。露重已从巾角垫，轮倾欲把斗杓携。醉狂直好探蟾窟，安得陵空万仞梯。
中秋赏月
作者：范纯仁
朝代：宋
体裁：七言律诗

碧落无云玉鉴飞，净中毫发了能窥。光随酒蚁斟银榼，彩莹歌人发瓠犀。露重已从巾角垫，轮倾欲把斗杓携。醉狂直好探蟾窟，安得陵空万仞梯。
中秋赏月
作者：范纯仁
朝代：宋

碧落无云玉鉴飞，净中毫髮了能窥。
光随酒蚁斟银榼，彩莹歌人发瓠犀。
露重已从巾角垫，轮倾欲把斗杓携。
醉狂直好探蟾窟，安得陵空万仞梯。
临汝温泉
作者：范纯仁
朝代：宋
体裁：七言绝句

山前阴火煮灵源，昔日曾临万乘尊。历尽兴亡只如此，不随时俗变寒温。
久雨
作者：范纯仁
朝代：宋

季夏德阳盛，炎赫恢洪炉。俄然积阴来，直掩造化枢。蒸云满乾坤，澍雨倾江湖。昼夜不停洒，动植宁得苏。深虞垫地轴，遂恐沈日车。火官弛权纲，朱鸟忧沾濡。薰风阜民物，反逢怒飙驱。川盈浩无津，龙卧埋深淤。晦雾拥城门，惊澜起康衢。虽经禹力勤，尚畏赤子鱼。丛兰委泥滓，祥木掩蒿芜。罅漏生广厦，浸淫矧吾庐。涩藓上明镜，蠹腐盈缣书。墙茨渐衣绣，网虫竞缨珠。螺蚓恣缘绕，蛙黾争欢呼。幽人志自苦，阴处情难舒。忧颓讵安席，避溺思乘桴。安得赤帝悟，却使政令敷。尽屏沴祲昏，大明升震隅。六合仰清光，九州免沦胥。四序各有主，一物长欢娱。
久雨
作者：范纯仁
朝代：宋

季夏德阳盛，炎赫恢洪鑪。
俄然积阴来，直掩造化枢。
蒸云满干坤，澍雨倾江湖。
昼夜不停洒，动植宁得苏。
深虞垫地轴，遂恐沈日车。
火官弛权纲，朱鸟忧沾濡。
熏风阜民物，反逢怒飈驱。
川盈浩无津，龙卧埋深淤。
晦雾拥城门，惊澜起康衢。
虽经禹力勤，尚畏赤子鱼。
丛兰委泥滓，祥木掩蒿芜。
罅漏生广厦，浸淫矧吾庐。
涩藓上明镜，蠹腐盈缣书。
墙茨渐衣绣，网虫竞缨珠。
螺蚓恣缘绕，蛙黾争讙呼。
幽人志自苦，阴处情难舒。
忧颓讵安席，避溺思乘桴。
安得赤帝悟，却使政令敷。
尽屏沴祲昏，大明升震隅。
六合仰清光，九州免沦胥。
四序各有主，一物长欢娱。
九日游西山开化归会柳溪示程宪
作者：范纯仁
朝代：宋
体裁：七言律诗

登高观稼适同时，宾从喧阗逐隼旗。殿阁崔巍初日照，林峦萧索晓风吹。山空笳鼓穿云响，径险车徒出谷迟。坐阻车公归兴速，却寻黄菊醉西池。
以府会阻赴王安之招集次安之韵二首
作者：范纯仁
朝代：宋

西都风物最繁华，真率相延有几家。游赏直判连日醉，残春可忍负莺花。洛阳春色古称奇，况复名花世所希。偶阻嬉游同一醉，任从旭日丽朝晖。
以府会阻赴王安之招集次安之韵二首·其一
作者：范纯仁
朝代：宋

西都风物最繁华，真率相延有几家。游赏直判连日醉，残春可忍负莺花。
以府会阻赴王安之招集次安之韵二首·其一
作者：范纯仁
朝代：宋

西都风物最繁华，真率相延有几家。
游赏直判连日醉，残春可忍负鶑花。
以府会阻赴王安之招集次安之韵二首·其二
作者：范纯仁
朝代：宋

洛阳春色古称奇，况复名花世所希。偶阻嬉游同一醉，任从旭日丽朝晖。
以府会阻赴王安之招集次安之韵二首·其二
作者：范纯仁
朝代：宋

洛阳春色古称奇，况復名花世所希。
偶阻嬉游同一醉，任从旭日丽朝晖。
以眉州绿荔枝寄吴仲庶有诗次韵
作者：范纯仁
朝代：宋

嘉川荔子着芳名，携从归鞍到锦城。
驰驿幸无唐日贡，甘芹聊致野人情。
丹砂结颗藏膏露，赭縠为囊贮嫩琼。
京洛不须图画去，得公佳句自分明。
以眉州绿荔枝寄吴仲庶有诗次韵
作者：范纯仁
朝代：宋

嘉川荔子著芳名，携从归鞍到锦城。驰驿幸无唐日贡，甘芹聊致野人情。丹砂结颗藏膏露，赭縠为囊贮嫩琼。京洛不须图画去，得公佳句自分明。
仲春寄二弟
作者：范纯仁
朝代：宋

春雁来时节，飞鸣各有行。弟兄俱远宦，秦楚久相望。尊席唯他士，莺花似故乡。何时遂归计，共醉潩湖旁。
仲春寄二弟
作者：范纯仁
朝代：宋

春雁来时节，飞鸣各有行。
弟兄俱远宦，秦楚久相望。
尊席唯他士，鶑花似故乡。
何时遂归计，共醉潩湖旁。
休心亭
作者：范纯仁
朝代：宋
体裁：古风

吾友明知士，结庐汝水边。名亭号休心，休心师昔贤。将期一寸诚，悠久如青天。我闻人最灵，至性初纯全。吉凶以情变，善恶缘习迁。湍水决其防，放荡无由还。所以古圣师，三绝穷韦编。曾子善守约，孟轲养浩然。皆能保诚明，千载光华传。夫君真其徒，坟史尤精研。恬然安粹灵，外虑何由牵。进退固有道，用舍岂必专。丘疾不俟祷，颜乐无穷年。宁同避俗者，身迹空拘挛。
会师宰
作者：范纯仁
朝代：宋

忆昨相逢际，风喧洛城春。
芳菲供愁眼，衣袂偕京尘。
艰难各之适，会合宁逡巡。
君归来何时，我约赴无因。
自此还相望，渴臆生埃尘。
晚岁留故丘，山村寂无邻。
落日送樵牧，苍烟起荆榛。
季弟自城至，开颜慰天伦。
遽言长者车，相过止来晨。
兹遇出意表，俟迎屡冠巾。
寒途马历历，幽扉犬狺狺。
野夫竞走报，似能喜佳宾。
空堂揖颜色，和气相氤氲。
开尊共灯烛，笑语何谆谆。
朝游禹门寺，暮历清伊滨。
危龛俨金像，远波舒翠鳞。
石楼最清绝，就宿同禂茵。
滩声夜逾急，天然谢韶钧。
閒淡尽物理，至乐还天真。
人生足羁束，此会尤难频。
所期道义心，白首长相亲。
会师宰
作者：范纯仁
朝代：宋

忆昨相逢际，风喧洛城春。芳菲供愁眼，衣袂偕京尘。艰难各之适，会合宁逡巡。君归来何时，我约赴无因。自此还相望，渴臆生埃尘。晚岁留故丘，山村寂无邻。落日送樵牧，苍烟起荆榛。季弟自城至，开颜慰天伦。遽言长者车，相过止来晨。兹遇出意表，俟迎屡冠巾。寒途马历历，幽扉犬狺狺。野夫竞走报，似能喜佳宾。空堂揖颜色，和气相氤氲。开尊共灯烛，笑语何谆谆。朝游禹门寺，暮历清伊滨。危龛俨金像，远波舒翠鳞。石楼最清绝，就宿同裯茵。滩声夜逾急，天然谢韶钧。閒淡尽物理，至乐还天真。人生足羁束，此会尤难频。所期道义心，白首长相亲。
偶成
作者：范纯仁
朝代：宋
体裁：七言绝句

横笛佳人用意深，数声高起潩湖阴。梅花落尽还堪惜，留取残英伴醉吟。
元日分壶酒赠杨舜俞大卿
作者：范纯仁
朝代：宋
体裁：七言绝句

一别年光已浃辰，相逢重忆蜀江春。欲知盈榼分甘意，旨酒思柔属故人。
兖墨
作者：范纯仁
朝代：宋

谁爇长松制作勤，轻煤匀腻杂兰熏。
中疑玄石无纤翳，外若灵犀有密纹。
溪石乍研浮紫翠，蜀笺试写落烟云。
会将点画传青简，千古忠邪为尔分。
兖墨
作者：范纯仁
朝代：宋

谁爇长松制作勤，轻煤匀腻杂兰薰。中疑玄石无纤翳，外若灵犀有密纹。溪石乍研浮紫翠，蜀笺试写落烟云。会将点画传青简，千古忠邪为尔分。
入河中府
作者：范纯仁
朝代：宋
体裁：七言律诗

道傍禾忝穗交垂，旌旆纷纷曳綵霓。山夹两河嗟地险，云埋万堞觉城低。十年不到身如梦，五马重来路欲迷。却据归鞍下长坂，辕门迎谒引行齐。
八月十六日张伯常见访赏月四首
作者：范纯仁
朝代：宋

空庭待月喜佳宾，杯杓频传酒易醺。长笛悠扬侵万籁，圆蟾潋滟出重云。辞荣风节轻三事，破的功能伏一军。高兴未阑天宇静，笑谈不觉夜将分。老来尤喜见朋游，况是才名第一流。今日偶逢甘共醉，他年相忆苦三秋。高吟洒落过千首，遗爱深浓在几州。我亦官閒少拘检，留连宁复问更筹。白首相知有几人，良宵难惜醉醺醺。此心直欲清如月，外物何妨薄似云。饮若长鲸吞巨浪，诗如老将纳降军。过从幸得閒中乐，好恶荣枯莫彊分。今夕无烦秉烛游，露华垂叶若珠流。翰林偏爱尊中月，词客休悲洛下秋。金谷池台多胜概，伊川山水近神州。从兹只合追清景，世故何烦妄计筹。
八月十六日张伯常见访赏月四首·其一
作者：范纯仁
朝代：宋
体裁：七言律诗

空庭待月喜佳宾，杯杓频传酒易醺。长笛悠扬侵万籁，圆蟾潋滟出重云。辞荣风节轻三事，破的功能伏一军。高兴未阑天宇静，笑谈不觉夜将分。
八月十六日张伯常见访赏月四首·其三
作者：范纯仁
朝代：宋
体裁：七言律诗

白首相知有几人，良宵难惜醉醺醺。此心直欲清如月，外物何妨薄似云。饮若长鲸吞巨浪，诗如老将纳降军。过从幸得閒中乐，好恶荣枯莫彊分。
八月十六日张伯常见访赏月四首·其二
作者：范纯仁
朝代：宋

老来尤喜见朋游，况是才名第一流。今日偶逢甘共醉，他年相忆苦三秋。高吟洒落过千首，遗爱深浓在几州。我亦官閒少拘检，留连宁复问更筹。
八月十六日张伯常见访赏月四首·其二
作者：范纯仁
朝代：宋

老来尤喜见朋游，况是才名第一流。
今日偶逢甘共醉，他年相忆苦三秋。
高吟洒落过千首，遗爱深浓在几州。
我亦官閒少拘检，留连宁復问更筹。
八月十六日张伯常见访赏月四首·其四
作者：范纯仁
朝代：宋
体裁：七言律诗

今夕无烦秉烛游，露华垂叶若珠流。翰林偏爱尊中月，词客休悲洛下秋。金谷池台多胜概，伊川山水近神州。从兹只合追清景，世故何烦妄计筹。
再赴蒲津陪解梁张守安邑王宰游静林
作者：范纯仁
朝代：宋

千骑翩翩逐郡侯，条山重继昔年游。翠深叠嶂烟岚晚，绿满长郊稼穑秋。胜概不知行客老，征骖聊为主人留。预思别后登临处，应见黄河入海流。
再赴蒲津陪解梁张守安邑王宰游静林
作者：范纯仁
朝代：宋

千骑翩翩逐郡侯，条山重继昔年游。
翠深迭嶂烟岚晚，绿满长郊稼穑秋。
胜概不知行客老，征骖聊为主人留。
预思别后登临处，应见黄河入海流。
到汉东和张伯常六首
作者：范纯仁
朝代：宋

道义相期久益芳，忘年敦契自南阳。荣公三乐今谁似，李白千篇敏异常。愿见却须烦枉驾，奉欢先已辟东堂。故情新约知无改，松柏从来耐雪霜。宠荣踰分自颠跻，珍重高人早拂衣。山郡经时无好客，铃斋终日敞閒扉。琼瑶获报欣情重，酒醴将诚愧物微。道义充盈文笔健，应容残朽再亲依。思君日日上高楼，心逐西南汉水流。侧听车音常有待，互酬诗兴未能休。高阳簪履成陈迹，西洛衣冠散旧游。独有地仙年八十，逍遥林下笑公侯。浮名驱逐阻音尘，一别伊川十二春。顾我衰残如槁木，羡公眉寿若灵椿。寒梅乍吐香尤馥，白酒新篘味颇醇。对景便思同一醉，都忘衰病在漳滨。高标早与利名疏，独向先门肯曳裾。举眼正无羁客伴，解颜频喜故人书。相期消息应端的，久别情怀待展舒。闻说山城春色早，安车乘兴莫徐徐。诗筒相续到随城，练句挥毫老益精。尺素屡兼双鲤赠，一言相诺百金轻。酒思佳客忘怀饮，梅吐新香扑鼻清。但得安车寻旧约，敢施行马待先生。
到汉东和张伯常六首·其一
作者：范纯仁
朝代：宋

道义相期久益芳，忘年敦契自南阳。荣公三乐今谁似，李白千篇敏异常。愿见却须烦枉驾，奉欢先已辟东堂。故情新约知无改，松柏从来耐雪霜。
到汉东和张伯常六首·其一
作者：范纯仁
朝代：宋

道义相期久益芳，忘年敦契自南阳。
荣公三乐今谁似，李白千篇敏异常。
愿见却须烦枉驾，奉欢先已闢东堂。
故情新约知无改，松柏从来耐雪霜。
到汉东和张伯常六首·其三
作者：范纯仁
朝代：宋

思君日日上高楼，心逐西南汉水流。侧听车音常有待，互酬诗兴未能休。高阳簪履成陈迹，西洛衣冠散旧游。独有地仙年八十，逍遥林下笑公侯。
到汉东和张伯常六首·其三
作者：范纯仁
朝代：宋

思君日日上高楼，心逐西南汉水流。
侧听车音常有待，互酬诗兴未能休。
高阳簪履成陈迹，西洛衣冠散旧游。
独有地僊年八十，逍遥林下笑公侯。
到汉东和张伯常六首·其二
作者：范纯仁
朝代：宋
体裁：七言律诗

宠荣踰分自颠跻，珍重高人早拂衣。山郡经时无好客，铃斋终日敞閒扉。琼瑶获报欣情重，酒醴将诚愧物微。道义充盈文笔健，应容残朽再亲依。
到汉东和张伯常六首·其五
作者：范纯仁
朝代：宋
体裁：七言律诗

高标早与利名疏，独向先门肯曳裾。举眼正无羁客伴，解颜频喜故人书。相期消息应端的，久别情怀待展舒。闻说山城春色早，安车乘兴莫徐徐。
到汉东和张伯常六首·其六
作者：范纯仁
朝代：宋
体裁：七言律诗

诗筒相续到随城，练句挥毫老益精。尺素屡兼双鲤赠，一言相诺百金轻。酒思佳客忘怀饮，梅吐新香扑鼻清。但得安车寻旧约，敢施行马待先生。
到汉东和张伯常六首·其四
作者：范纯仁
朝代：宋
体裁：七言律诗

浮名驱逐阻音尘，一别伊川十二春。顾我衰残如槁木，羡公眉寿若灵椿。寒梅乍吐香尤馥，白酒新篘味颇醇。对景便思同一醉，都忘衰病在漳滨。
北游寄崔象之
作者：范纯仁
朝代：宋

尘埃都门路，羸马复北首。徘徊孤客心，厌此行役久。秋云结层阴，风叶下高柳。解鞍止孤馆，斜雨入户牖。愁怀写长川，时运付杯酒。回念宇宙间，无一真我有。功名圣贤事，世味俗自厚。行心弗愧天，安俟传不朽。偶为细故牵，还成浪奔走。矧庇吾族繁，折腰仰五斗。营营百年内，此累难遽否。田庐傥其完，尚可归老丑。人事固莫定，此志诚不苟。诵言成短章，聊以告吾友。
北游寄崔象之
作者：范纯仁
朝代：宋

尘埃都门路，羸马復北首。
徘徊孤客心，厌此行役久。
秋云结层阴，风叶下高柳。
解鞍止孤馆，斜雨入户牖。
愁怀写长川，时运付杯酒。
回念宇宙间，无一真我有。
功名圣贤事，世味俗自厚。
行心弗愧天，安俟传不朽。
偶为细故牵，还成浪奔走。
矧庇吾族繁，折腰仰五斗。
营营百年内，此累难遽否。
田庐傥其完，尚可归老丑。
人事固莫定，此志诚不苟。
诵言成短章，聊以告吾友。
卢通议挽词三首
作者：范纯仁
朝代：宋

耆旧今多少，唯公景德人。家邻吴市卒，名重汉廷臣。路在犹耕月，门閒似送春。空堂馀画像，彷佛旧精神。教子生前贵，休官物外荣。去家金节重，开户玉棺轻。江水元如旧，松林长未成。祗应山鸟恨，长向垄头鸣。谁记先生事，声名五十年。素风人不及，阴德世相传。气与诗流合，官随子舍迁。门闾迷故客，怅望白云天。
卢通议挽词三首·其一
作者：范纯仁
朝代：宋

耆旧今多少，唯公景德人。
家邻吴市卒，名重汉廷臣。
路在犹耕月，门閒似送春。
空堂余画像，彷佛旧精神。
卢通议挽词三首·其一
作者：范纯仁
朝代：宋

耆旧今多少，唯公景德人。家邻吴市卒，名重汉廷臣。路在犹耕月，门閒似送春。空堂馀画像，彷佛旧精神。
卢通议挽词三首·其三
作者：范纯仁
朝代：宋
体裁：五言律诗

谁记先生事，声名五十年。素风人不及，阴德世相传。气与诗流合，官随子舍迁。门闾迷故客，怅望白云天。
卢通议挽词三首·其二
作者：范纯仁
朝代：宋

教子生前贵，休官物外荣。去家金节重，开户玉棺轻。江水元如旧，松林长未成。祗应山鸟恨，长向垄头鸣。
卢通议挽词三首·其二
作者：范纯仁
朝代：宋

教子生前贵，休官物外荣。
去家金节重，开户玉棺轻。
江水元如旧，松林长未成。
祗应山鸟恨，长向壠头鸣。
历阳彭卫字明微弃官养母筑堂名曰寿燕取寿老燕安之义得古人养志之道作诗以纪实
作者：范纯仁
朝代：宋

养亲不择禄，昔有仕为贫。唯有席先畴，足以供昏晨。超然舍禄位，一志亲耕耘。既无王事盬，亦免贾用勤。鸡豚畜以时，粱稻盈仓囷。处身但清约，甘旨极鲜珍。堂上垂素发，含饴弄儿孙。綵服不离膝，终日常欣欣。园中复构室，花竹围四邻。窗户俨罗列，开阖随寒温。慈颜纵游适，日涉不为频。雅当寿燕名，安康保灵椿。门多长者车，间可延嘉宾。讲道资朋友，德誉日以新。孝诚动金石，岂独化乡枌。显扬久益大，圣世求忠臣。
历阳彭卫字明微弃官养母筑堂名曰寿燕取寿老燕安之义得古人养志之道作诗以纪实
作者：范纯仁
朝代：宋

养亲不择禄，昔有仕为贫。
唯有席先畴，足以供昏晨。
超然舍禄位，一志亲耕耘。
既无王事盬，亦免贾用勤。
鸡豚畜以时，粱稻盈仓囷。
处身但清约，甘旨极鲜珍。
堂上垂素髮，含饴弄儿孙。
綵服不离膝，终日常欣欣。
园中復构室，花竹围四邻。
窗户俨罗列，开阖随寒温。
慈颜纵游适，日涉不为频。
雅当寿燕名，安康保灵椿。
门多长者车，间可延嘉宾。
讲道资朋友，德誉日以新。
孝诚动金石，岂独化乡枌。
显扬久益大，圣世求忠臣。
又和席上见赠
作者：范纯仁
朝代：宋

官舍荒凉近古城，园林七月起秋声。偶来嘉客从芸省，似对清冰满玉罂。谈笑从容诚吏隐，逢迎疏野愧朝英。田庐未得长归去，山鸟知人半夜鸣。
又和席上见赠
作者：范纯仁
朝代：宋

官舍荒凉近古城，园林七月起秋声。
偶来嘉客从芸省，似对清冰满玉罂。
谈笑从容诚吏隠，逢迎疏野愧朝英。
田庐未得长归去，山鸟知人半夜鸣。
又和早行
作者：范纯仁
朝代：宋
体裁：七言律诗

拂曙征人各向方，乍明林野更青苍。云头漏日开秋色，马足翻沙破晓霜。时事罕闻心愈静，故人不见恨空长。怜君素爱还乡乐，行役虽劳肯暂忘。
又和暮春蚕市
作者：范纯仁
朝代：宋

古祠幽邃锦城隈，千骑懽游宴席开。
尽日风光随綵旆，一方民乐在春台。
江头佛寺藏深竹，郊外人家荫绿槐。
已奉更书催别绪，肯辞清赏屡追陪。
又和暮春蚕市
作者：范纯仁
朝代：宋

古祠幽邃锦城隈，千骑欢游宴席开。尽日风光随綵旆，一方民乐在春台。江头佛寺藏深竹，郊外人家荫绿槐。已奉更书催别绪，肯辞清赏屡追陪。
句·其一
作者：范纯仁
朝代：宋

因随芳草行来远，为爱清波归去迟。
句·其三
作者：范纯仁
朝代：宋

平生怀古意。
句·其二
作者：范纯仁
朝代：宋

君行方在急流间。
司马温公挽词三首
作者：范纯仁
朝代：宋

精诚皎白日，利泽涨沧溟。志苦生灵乐，身劳社稷宁。人间失轩鉴，天上坼台星。唯有真儒效，长留简册青。竟因劳瘁没，谁翊太平基。哀讣惊朝听，严禋罢庆仪。梁摧大厦日，舟失济川时。千古商岩畔，应陪傅说祠。两宫思旧德，异礼贲忠魂。翠辇亲临后，蝉冠锡命尊。霜风咽笳鼓，寒日惨旌幡。不独知心客，徘徊哭寝门。
司马温公挽词三首·其一
作者：范纯仁
朝代：宋
体裁：五言律诗

精诚皎白日，利泽涨沧溟。志苦生灵乐，身劳社稷宁。人间失轩鉴，天上坼台星。唯有真儒效，长留简册青。
司马温公挽词三首·其三
作者：范纯仁
朝代：宋

两宫思旧德，异礼贲忠魂。翠辇亲临后，蝉冠锡命尊。霜风咽笳鼓，寒日惨旌幡。不独知心客，徘徊哭寝门。
司马温公挽词三首·其三
作者：范纯仁
朝代：宋

两宫思旧德，异礼贲忠魂。
翠辇亲临后，蝉冠锡命尊。
霜风咽笳鼓，寒日惨旌旛。
不独知心客，徘徊哭寝门。
司马温公挽词三首·其二
作者：范纯仁
朝代：宋
体裁：五言律诗

竟因劳瘁没，谁翊太平基。哀讣惊朝听，严禋罢庆仪。梁摧大厦日，舟失济川时。千古商岩畔，应陪傅说祠。
同张伯常会君实南园
作者：范纯仁
朝代：宋

幽圃多清致，人贤乐有余。
游心同艺苑，归兴若田庐。
畦广容栽药，门扃为着书。
筑台占岳顶，凿沼洒伊渠。
庵仿卢仝屋，坊邻白傅居。
拂床留倦客，种竹荫游鱼。
弄水衣襟湿，遵流酒醆徐。
园翁名草木，山鸟戏阶除。
密席延商皓，高风迈汉疏。
城西老诗伯，独免醉登车。
同张伯常会君实南园
作者：范纯仁
朝代：宋

幽圃多清致，人贤乐有馀。游心同艺苑，归兴若田庐。畦广容栽药，门扃为著书。筑台占岳顶，凿沼洒伊渠。庵仿卢仝屋，坊邻白傅居。拂床留倦客，种竹荫游鱼。弄水衣襟湿，遵流酒盏徐。园翁名草木，山鸟戏阶除。密席延商皓，高风迈汉疏。城西老诗伯，独免醉登车。
同成都尹吴仲庶运判韩持正会饮
作者：范纯仁
朝代：宋

宦游鲜宁居，未定即奔走。
踰年官岷峨，较昔已云久。
所喜风物繁，联职多旧友。
平生道义心，相期各白首。
公余事招寻，谈笑共尊酒。
时方积雨歇，凉气生户牖。
红蘂照平池，苍烟羃高柳。
清欢正萧散，离思已纷纠。
后遇復何乡，此乐能再不。
念初抚遐氓，力薄颜亦厚。
饱历风波危，仅脱虎狼口。
何当挂尘冠，杖屦醉林薮。
俯仰适所愿，荣利亦何有。
世故浩难必，逍遥慕庄叟。
同成都尹吴仲庶运判韩持正会饮
作者：范纯仁
朝代：宋

宦游鲜宁居，未定即奔走。踰年官岷峨，较昔已云久。所喜风物繁，联职多旧友。平生道义心，相期各白首。公馀事招寻，谈笑共尊酒。时方积雨歇，凉气生户牖。红蕊照平池，苍烟羃高柳。清欢正萧散，离思已纷纠。后遇复何乡，此乐能再不。念初抚遐氓，力薄颜亦厚。饱历风波危，仅脱虎狼口。何当挂尘冠，杖屦醉林薮。俯仰适所愿，荣利亦何有。世故浩难必，逍遥慕庄叟。
同王弱翁宿广化寺
作者：范纯仁
朝代：宋

能知真乐唯吾曹，声利外物诚无侥。深山穷谷苟遂性，肤体不厌常枯焦。况如佳景擅天巧，会与仁友相追邀。龙门伊洛古今胜，苍岩翠壁双岧峣。疏凿宛见神禹迹，怀襄既乂熙尧朝。千龛万宇变佛室，钟磬梵呗何喧嚣。唐僧无畏号神隽，当时声势尤翘翘。开山拨壤尽奇秀，楼殿势若风中飘。高甍垂空插云翼，连阁跨路驰星桥。深沈神物潜拥护，显敞燕雀如矜骄。搜奇选胜幸迟日，禅堂解榻眠清宵。滩声萧萧杂群籁，天真不啻闻咸韶。陵晨携策度翠巘，竹溪深处从僧招。融融朝晖射岩谷，杂花烂熳红欲烧。令人即欲置万累，百年尽向游中消。乃知神仙有窟室，我意已欲陵烟霄。
同王弱翁宿广化寺
作者：范纯仁
朝代：宋

能知真乐唯吾曹，声利外物诚无侥。
深山穷谷苟遂性，肤体不厌常枯焦。
况如佳景擅天巧，会与仁友相追邀。
龙门伊洛古今胜，苍岩翠壁双岧峣。
疏凿宛见神禹迹，怀襄既乂熙尧朝。
千龛万宇变佛室，钟磬梵呗何喧嚣。
唐僧无畏号神隽，当时声势尤翘翘。
开山拨壤尽奇秀，楼殿势若风中飘。
高甍垂空插云翼，连阁跨路驰星桥。
深沈神物潜拥护，显敞燕雀如矜骄。
搜奇选胜幸迟日，禅堂解榻眠清宵。
滩声萧萧杂群籁，天真不啻闻咸韶。
陵晨携策度翠巘，竹溪深处从僧招。
融融朝晖射岩谷，杂花烂熳红欲烧。
令人即欲置万累，百年尽向游中消。
乃知神僊有窟室，我意已欲陵烟霄。
君实南园饮罢留宿二首
作者：范纯仁
朝代：宋

间从长者车，名园宴初阕。佳宾薄暮散，归鞍带明月。珠玉良有德，芝兰香不绝。夜久卧北窗，魂梦亦清洁。繁花锦斗鲜，好鸟歌无阕。逍遥涉其间，岂独娱岁月。脩竹色常佳，清渠流不绝。客散掩幽扉，圆蟾正明洁。
君实南园饮罢留宿二首·其一
作者：范纯仁
朝代：宋
体裁：古风

间从长者车，名园宴初阕。佳宾薄暮散，归鞍带明月。珠玉良有德，芝兰香不绝。夜久卧北窗，魂梦亦清洁。
君实南园饮罢留宿二首·其二
作者：范纯仁
朝代：宋

繁花锦斗鲜，好鸟歌无阕。
逍遥涉其间，岂独娱岁月。
修竹色常佳，清渠流不绝。
客散掩幽扉，圆蟾正明洁。
君实南园饮罢留宿二首·其二
作者：范纯仁
朝代：宋

繁花锦斗鲜，好鸟歌无阕。逍遥涉其间，岂独娱岁月。脩竹色常佳，清渠流不绝。客散掩幽扉，圆蟾正明洁。
君实邀游南园雨止
作者：范纯仁
朝代：宋

名园选胜许参陪，游骑俄冲急雨回。花里不闻莺弄舌，瓮头空爱蚁浮醅。寒云重结三冬雪，暖律虚飞二纪灰。深恐群芳便彫落，主人还引上春台。
君实邀游南园雨止
作者：范纯仁
朝代：宋

名园选胜许参陪，游骑俄衝急雨回。
花裏不闻鶑弄舌，瓮头空爱蚁浮醅。
寒云重结三冬雪，暖律虚飞二纪灰。
深恐群芳便雕落，主人还引上春台。
和仲庶江渎避暑
作者：范纯仁
朝代：宋
体裁：七言律诗

古祠清燕敞虚堂，乔木森森昼景长。池面雨来荷助响，席间风细篆生香。乌纱倾侧朋簪乐，翠縠翩翻舞袖长。牵俗自嗟行役去，阻陪千骑醉瑶觞。
和任夔节推见寄
作者：范纯仁
朝代：宋

暗拙行身足险艰，青云有路敢思攀。学承诗礼难窥奥，仕偶唐虞乐抱关。掌谏何能裨衮职，护边无术勒燕山。风波忽起人情外，瓜李终由自处间。白发报君嗟已晚，清朝谪宦愧多閒。夫君年壮才方劭，岂合迂迟与我班。
和任夔节推见寄
作者：范纯仁
朝代：宋

暗拙行身足险艰，青云有路敢思攀。
学承诗礼难窥奥，仕偶唐虞乐抱关。
掌谏何能裨衮职，护边无术勒燕山。
风波忽起人情外，瓜李终由自处间。
白髮报君嗟已晚，清朝谪宦愧多閒。
夫君年壮才方劭，岂合迂迟与我班。
和余周郎中见寄
作者：范纯仁
朝代：宋

宦游从昔各艰难，方寸宁禁百虑干。忧患早催颜鬓老，风波回念骨毛寒。词场久托平生契，酒席方陪此日欢。致主庇民嗟晚矣，只堪相约挂尘冠。
和余周郎中见寄
作者：范纯仁
朝代：宋

宦游从昔各艰难，方寸宁禁百虑干。
忧患早催颜鬓老，风波回念骨毛寒。
词场久託平生契，酒席方陪此日欢。
致主庇民嗟晚矣，只堪相约挂尘冠。
和傅钦之见寄
作者：范纯仁
朝代：宋
体裁：七言律诗

至道潜心信有功，目前超悟忽圆通。三身不在诸尘外，万象全归一照中。念绝去来随处乐，法无取舍自然空。护持雅属当仁力，枉问麻阳懒钝翁。
和元子发学士见寄
作者：范纯仁
朝代：宋
体裁：七言律诗

二纪区区困宦游，相逢莫讶鬓先秋。清时无补身空老，往事难追涕旋流。举世交情怜我少，经旬行色为君留。何时归去江湖上，风月同寻范蠡舟。
和刘公舒相访二首
作者：范纯仁
朝代：宋

嘉宾嘉景喜相陪，况有良朋冒雪来。湖涨碧波三十顷，枝妆玉蓓万千枚。白头道旧情难尽，渌酒相期醉几回。衰暮若非君顾我，平生怀抱向谁开。上庠英妙已相陪，随计观光亦并来。给札偶容亲砚席，抡才同是中条枚。他年阔别常千里，此地过从只两回。衰病从来游宴少，为君尊酒喜频开。
和刘公舒相访二首·其一
作者：范纯仁
朝代：宋
体裁：七言律诗

嘉宾嘉景喜相陪，况有良朋冒雪来。湖涨碧波三十顷，枝妆玉蓓万千枚。白头道旧情难尽，渌酒相期醉几回。衰暮若非君顾我，平生怀抱向谁开。
和刘公舒相访二首·其二
作者：范纯仁
朝代：宋
体裁：七言律诗

上庠英妙已相陪，随计观光亦并来。给札偶容亲砚席，抡才同是中条枚。他年阔别常千里，此地过从只两回。衰病从来游宴少，为君尊酒喜频开。
和刘孝叔吏部见寄
作者：范纯仁
朝代：宋

一自淮阳阻见贤，俄惊壮齿变衰年。宦游嗟我身名玷，早退输君福寿延。别后童颜应不改，何时醉袂复相连。白头犹忝山城守，常愧君恩未尽宣。
和刘孝叔吏部见寄
作者：范纯仁
朝代：宋

一自淮阳阻见贤，俄惊壮齿变衰年。
宦游嗟我身名玷，早退输君福寿延。
别后童颜应不改，何时醉袂復相连。
白头犹忝山城守，常愧君恩未尽宣。
和北都王宣徽赠觉海大师
作者：范纯仁
朝代：宋
体裁：七言律诗

心镜如如绝断常，人天魔怨讵能伤。本来面目超诸相，自在威仪遍十方。石火电光随事过，龟毛兔角竟谁长。真风到处堪行化，何必江西选佛场。
和吕献可江口见赠
作者：范纯仁
朝代：宋
体裁：七言律诗

世阀俱承父祖风，又叨宦契十年中。棠阴代领诸侯印，棣萼更联御史骢。白首相期唯信道，清朝连贬为输忠。驽骀讵合参骐骥，应合心能报主同。
和吕献可牡丹
作者：范纯仁
朝代：宋
体裁：七言绝句

去年仁政与春来，真赏曾蒙醉目回。红旆已随芝检去，满栏芳意为谁开。
和君实南园独酌三首
作者：范纯仁
朝代：宋

晚年光景更关心，尤向芳时惜寸阴。每到园林花好处，常思贳醉解貂金。寒食三春气候深，落英榆荚满墙阴。未甘密叶成翠幄，不爱黄花如散金。累日怀贤痗寸心，谁知独酌醉花阴。公诗字字如珠玉，并得三篇胜万金。
和君实南园独酌三首·其一
作者：范纯仁
朝代：宋
体裁：七言绝句

晚年光景更关心，尤向芳时惜寸阴。每到园林花好处，常思贳醉解貂金。
和君实南园独酌三首·其三
作者：范纯仁
朝代：宋

累日怀贤痗寸心，谁知独酌醉花阴。
公诗字字如珠玉，併得三篇胜万金。
和君实南园独酌三首·其三
作者：范纯仁
朝代：宋

累日怀贤痗寸心，谁知独酌醉花阴。公诗字字如珠玉，并得三篇胜万金。
和君实南园独酌三首·其二
作者：范纯仁
朝代：宋
体裁：七言绝句

寒食三春气候深，落英榆荚满墙阴。未甘密叶成翠幄，不爱黄花如散金。
和君实同年会作
作者：范纯仁
朝代：宋

诗酒相娱诚得策，洛社当年有牛白。
况公同榜三四君，从宦天涯久相隔。
一朝把酒对春风，余花红白犹堪摘。
不鄙贱生年辈晚，招延亦预尊前客。
清欢尽日信忘形，醉舞狂歌不知拍。
和君实同年会作
作者：范纯仁
朝代：宋

诗酒相娱诚得策，洛社当年有牛白。况公同榜三四君，从宦天涯久相隔。一朝把酒对春风，馀花红白犹堪摘。不鄙贱生年辈晚，招延亦预尊前客。清欢尽日信忘形，醉舞狂歌不知拍。
和君实姚黄玉玲珑二品牡丹二首
作者：范纯仁
朝代：宋

洛城花美四方归，独有姚黄得见稀。曾入黼闱参近侍，分明新染赭黄衣。花得新朋自我公，洁如明玉状玲珑。芳心有待人难见，小圃深藏洛水东。
和君实姚黄玉玲珑二品牡丹二首·其一
作者：范纯仁
朝代：宋
体裁：七言绝句

洛城花美四方归，独有姚黄得见稀。曾入黼闱参近侍，分明新染赭黄衣。
和君实姚黄玉玲珑二品牡丹二首·其二
作者：范纯仁
朝代：宋
体裁：七言绝句

花得新朋自我公，洁如明玉状玲珑。芳心有待人难见，小圃深藏洛水东。
和君实微雨书怀韵
作者：范纯仁
朝代：宋

老畏风光速，閒知日晷添。惜春逢雨急，病酒与愁兼。采蕊蜂须湿，衔泥燕觜黏。水声淙曲沼，花气递疏帘。坠絮柔铺径，高梧翠倚檐。清伊照窗碧，少室插云尖。老蔓蛇难蛰，残红火不炎。邀朋拟白社，取友尽苍髯。馔具虽真率，宾仪去谨严。主公纡绣衮，词伯玩书签。陶冶恩唯旧，葭莩契偶沾。尊崇储峻岳，高洁仰孤蟾。社稷勋无敌，轲雄学不厌。威声传异域，名姓到穷阎。宾主均欢爱，乡闾化静恬。应怜孤客志，粗守小官廉。饥赖监河粟，贫无遗盗缣。清朝惭禄薄，丰岁喜鱼占。识暗妨时用，心愚以古潜。狂歌忘皓首，醉眼怯青帘。东阁容疏放，西都慰伫瞻。酬诗常愧拙，负弈固非谦。久玷题评末，深蒙道义渐。虚舟不复系，所向可无嫌。
和君实微雨书怀韵
作者：范纯仁
朝代：宋

老畏风光速，閒知日晷添。
惜春逢雨急，病酒与愁兼。
采蘂蜂须泾，衔泥燕觜黏。
水声淙曲沼，花气递疏帘。
坠絮柔铺径，高梧翠倚檐。
清伊照窗碧，少室插云尖。
老蔓蛇难蛰，残红火不炎。
邀朋拟白社，取友尽苍髯。
馔具虽真率，宾仪去谨严。
主公纡绣衮，词伯玩书籤。
陶冶恩唯旧，葭莩契偶霑。
尊崇储峻岳，高洁仰孤蟾。
社稷勋无敌，轲雄学不厌。
威声传异域，名姓到穷阎。
宾主均欢爱，乡闾化静恬。
应怜孤客志，粗守小官廉。
饥頼监河粟，贫无遗盗缣。
清朝惭禄薄，丰岁喜鱼占。
识暗妨时用，心愚以古潜。
狂歌忘皓首，醉眼怯青帘。
东阁容疏放，西都慰伫瞻。
酬诗常愧拙，负弈固非谦。
久玷题评末，深蒙道义渐。
虚舟不復繫，所向可无嫌。
和君实病中子骏招不至
作者：范纯仁
朝代：宋

君子固无患，虽有亦何病。
公偶无妄疾，居养仁者静。
怀贤本心服，非由誉望盛。
庶以德义风，化此愚蒙性。
欣陪杖屦游，晨夕不为併。
暂阻如三秋，斯言犹未称。
屡诇期勿药，敢怠走门径。
和君实病中子骏招不至
作者：范纯仁
朝代：宋

君子固无患，虽有亦何病。公偶无妄疾，居养仁者静。怀贤本心服，非由誉望盛。庶以德义风，化此愚蒙性。欣陪杖屦游，晨夕不为并。暂阻如三秋，斯言犹未称。屡诇期勿药，敢怠走门径。
和君实陪潞公子华景仁宴集各一首
作者：范纯仁
朝代：宋

始终全盛美，今古莫如公。华衮加朱绂，安车撤画熊。建储宗社计，破贼庙堂功。身退谋猷壮，宜哉帝眷隆。再拥平阳节，麟符守洛宫。礼贤多孺子，交政得裴公。宽简宜民化，欢游与俗同。行看归宰席，致主咏南风。莎辗安车稳，花簪醉帽红。还乡慰多士，入洛访诸公。览德如威凤，归鞍若去鸿。清规传后学，信道不谈空。种竹盈轩翠，栽花满圃红。著书评百代，守节避三公。皎洁升坛玉，孤高渐陆鸿。清名若嵩少，万仞亘长空。
和君实陪潞公子华景仁宴集各一首·其一
作者：范纯仁
朝代：宋
体裁：五言律诗

始终全盛美，今古莫如公。华衮加朱绂，安车撤画熊。建储宗社计，破贼庙堂功。身退谋猷壮，宜哉帝眷隆。
和君实陪潞公子华景仁宴集各一首·其三
作者：范纯仁
朝代：宋
体裁：五言律诗

莎辗安车稳，花簪醉帽红。还乡慰多士，入洛访诸公。览德如威凤，归鞍若去鸿。清规传后学，信道不谈空。
和君实陪潞公子华景仁宴集各一首·其二
作者：范纯仁
朝代：宋
体裁：五言律诗

再拥平阳节，麟符守洛宫。礼贤多孺子，交政得裴公。宽简宜民化，欢游与俗同。行看归宰席，致主咏南风。
和君实陪潞公子华景仁宴集各一首·其四
作者：范纯仁
朝代：宋

种竹盈轩翠，栽花满圃红。
着书评百代，守节避三公。
皎洁升坛玉，孤高渐陆鸿。
清名若嵩少，万仞亘长空。
和君实陪潞公子华景仁宴集各一首·其四
作者：范纯仁
朝代：宋

种竹盈轩翠，栽花满圃红。著书评百代，守节避三公。皎洁升坛玉，孤高渐陆鸿。清名若嵩少，万仞亘长空。
和君实雨中即事二首
作者：范纯仁
朝代：宋

放尽群花春欲归，惜春游乐幸相依。不堪风雨成暌阻，卧听萧骚洒竹扉。熟寝翻知计虑长，閒斋一枕事都忘。自然便是无何境，梦到华胥亦异乡。
和君实雨中即事二首·其一
作者：范纯仁
朝代：宋
体裁：七言绝句

放尽群花春欲归，惜春游乐幸相依。不堪风雨成暌阻，卧听萧骚洒竹扉。
和君实雨中即事二首·其二
作者：范纯仁
朝代：宋
体裁：七言绝句

熟寝翻知计虑长，閒斋一枕事都忘。自然便是无何境，梦到华胥亦异乡。
和吴仲举通判见赠
作者：范纯仁
朝代：宋
体裁：七言律诗

侍行曾见羽书飞，独鹤归辽想令威。三纪家声几泯泯，重来民俗尚依依。脱身负担诚多幸，屏迹山林愿正违。主诺已繄贤者助，第承先业愧才非。
和吴仲庶上巳游学射山
作者：范纯仁
朝代：宋

天涯春色蜀川多，胜赏相从到薜萝。绕郭烟芜深似染，隔林山鸟静能歌。花边密拥青丝盖，陌上轻驰白玉珂。察俗自知无远术，祇于民乐验时和。
和吴仲庶上巳游学射山
作者：范纯仁
朝代：宋

天涯春色蜀川多，胜赏相从到薜萝。
遶郭烟芜深似染，隔林山鸟静能歌。
花边密拥青丝盖，陌上轻驰白玉珂。
察俗自知无远术，祇于民乐验时和。
和吴仲庶晚春游海云
作者：范纯仁
朝代：宋
体裁：七言律诗

东郊行乐冠西州，古寺岧峣翠岭头。化俗文翁传岂弟，寻山谢傅继风流。天涯尊酒欣相遇，剑外三春得共游。雅兴直须穷胜赏，年光难使隙驹留。
和吴仲庶游碑楼大慈二寺
作者：范纯仁
朝代：宋
体裁：七言律诗

锦城寒食最繁华，游骑翩翩杂钿车。烟染翠行环郭柳，波摇红影隔江花。长年已觉春如梦，远客唯应醉是家。回首乡关行乐地，风光正好路岐赊。
和吴仲庶龙图西园海棠
作者：范纯仁
朝代：宋
体裁：七言律诗

丹葩翠叶竞夭浓，蜂蝶翩翻弄暖风。濯雨正疑宫锦烂，媚晴先夺晓霞红。芳菲剑外从来胜，欢赏天涯为尔同。却想乡关足尘土，只应能见画图中。
和吴伯脩洞霄宫
作者：范纯仁
朝代：宋
体裁：七言律诗

三朝勤瘁不谋身，今日官閒与道亲。纡组还乡宜最乐，居山得禄未全贫。性情有暇穷真理，门馆无权少俗宾。会待收踪归畎亩，就君同醉洞天春。
和吴君平游蒋山兼呈王安国二首
作者：范纯仁
朝代：宋

十年游宦阻朋从，尊酒俄欣二友同。单父能名推子贱，襄阳高节爱庞公。六朝山色空陈迹，十里松声正晚风。联骑追攀不知暮，却嫌归路入尘中。钱塘山色饱相从，复此登临景物同。旧国池台馀草碧，夕阳楼阁半山红。当时言笑如朝梦，今日心颜尽老翁。终爱岩间坐禅客，能将万事付虚空。
和吴君平游蒋山兼呈王安国二首·其一
作者：范纯仁
朝代：宋
体裁：七言律诗

十年游宦阻朋从，尊酒俄欣二友同。单父能名推子贱，襄阳高节爱庞公。六朝山色空陈迹，十里松声正晚风。联骑追攀不知暮，却嫌归路入尘中。
和吴君平游蒋山兼呈王安国二首·其二
作者：范纯仁
朝代：宋

钱塘山色饱相从，复此登临景物同。旧国池台馀草碧，夕阳楼阁半山红。当时言笑如朝梦，今日心颜尽老翁。终爱岩间坐禅客，能将万事付虚空。
和吴君平游蒋山兼呈王安国二首·其二
作者：范纯仁
朝代：宋

钱塘山色饱相从，復此登临景物同。
旧国池台余草碧，夕阳楼阁半山红。
当时言笑如朝梦，今日心颜尽老翁。
终爱岩间坐禅客，能将万事付虚空。
和圣美三岔铺留题
作者：范纯仁
朝代：宋

今日天涯同一笑，当年泽畔共长吟。还朝未复中台职，报主长存国士心。
和圣美三岔铺留题
作者：范纯仁
朝代：宋

今日天涯同一笑，当年泽畔共长吟。
还朝未復中台职，报主长存国士心。
和圣美华池感事
作者：范纯仁
朝代：宋

圣主忧勤百职修，忠臣那復作身谋。
遐方民力资周度，晚岁人情乐小休。
郭震能僵乌质胫，陈汤解斩郅支头。
知贤独恨官疏远，珠璧何时免暗投。
和圣美华池感事
作者：范纯仁
朝代：宋

圣主忧勤百职脩，忠臣那复作身谋。遐方民力资周度，晚岁人情乐小休。郭震能僵乌质胫，陈汤解斩郅支头。知贤独恨官疏远，珠璧何时免暗投。
和圣美壁间题
作者：范纯仁
朝代：宋
体裁：七言律诗

胡慑天威自走藏，腐儒焉用合还乡。驽骀恋主心终在，鼯鼠营身技不长。晚岁胸襟成濩落，故山林壑谩青苍。进趋无术归无计，聊得君诗浣肺肠。
和圣美翟家原道中之作
作者：范纯仁
朝代：宋
体裁：五言律诗

晓烟浮水白，晴日透霞红。屈曲岭头路，萧条旗脚风。主恩覃塞外，贤业满胸中。始信人声远，欢迎到处同。
和圣美观骑士翥坡
作者：范纯仁
朝代：宋
体裁：七言律诗

翩翩飞鞚发云间，壮士旁观亦汗颜。势若投丸当峻坂，影如掣电下空山。汉兵神速从天落，楚骑飙驰取将还。圣主恩深怀犷俗，谩教角逐向安閒。
和子华游韩王园怀故园池莲红薇二首
作者：范纯仁
朝代：宋

丞相园池冠壁田，娉婷次第坼红莲。主人居守麟符重，谁见新妆照水妍。鲜葩嫩蕊吐香浓，千朵妖饶颤晚风。却想许园仙品盛，姝衣轻透玉肌红。
和子华游韩王园怀故园池莲红薇二首·其一
作者：范纯仁
朝代：宋
体裁：七言绝句

丞相园池冠壁田，娉婷次第坼红莲。主人居守麟符重，谁见新妆照水妍。
和子华游韩王园怀故园池莲红薇二首·其二
作者：范纯仁
朝代：宋

鲜葩嫩蕊吐香浓，千朵妖饶颤晚风。却想许园仙品盛，姝衣轻透玉肌红。
和子华游韩王园怀故园池莲红薇二首·其二
作者：范纯仁
朝代：宋

鲜葩嫩蘂吐香浓，千朵妖饶颤晚风。
却想许园僊品盛，姝衣轻透玉肌红。
和子华陪文潞公宴东田
作者：范纯仁
朝代：宋

湍流湱湱走平田，清旷园林未暑天。绕圃曲堤都种竹，泛舟双沼不栽莲。沙边白鹭翘来静，丛上幽花晚更妍。乘月陪欢忘夜久，莎间潜有露珠圆。
和子华陪文潞公宴东田
作者：范纯仁
朝代：宋

湍流湱湱走平田，清旷园林未暑天。
遶圃曲堤都种竹，泛舟双沼不栽莲。
沙边白鹭翘来静，丛上幽花晚更妍。
乘月陪欢忘夜久，莎间潜有露珠圆。
和子骏
作者：范纯仁
朝代：宋
体裁：古风

夏木拥高阴，微风荡轻霭。开轩延众宾，置榻临爽垲。清谈析妙理，尘臆涤烦痗。至乐从中来，外物亦何待。频登君子堂，道义庶无馁。
和子骏洛中书事
作者：范纯仁
朝代：宋
体裁：七言律诗

周公作邑遗成康，玉帛从兹走万方。四向山河围殿阁，千家花竹间田桑。游人选胜停车马，词客寻春杂咏觞。幸得閒官陪几杖，欲酬佳句愧荒唐。
和孔宗翰郎中见寄
作者：范纯仁
朝代：宋
体裁：七言律诗

圣人流泽到真贤，直节清名奕世传。惠政讴谣腾楚甸，醉吟风月满江天。嗟予滥典劭农印，归老几无坐客毡。一得新诗清百虑，黄粱未熟且安眠。
和孙曼叔北禅牡丹一蒂三花
作者：范纯仁
朝代：宋
体裁：七言绝句

三花骈蒂吐芳丛，曲尽东皇造化功。疑是神山仙子会，霞衣鼎立驭轻风。
和安之喜雨
作者：范纯仁
朝代：宋
体裁：五言排律

骄阳逢密雨，岁事可遥占。洒砌凉堪喜，通宵滴未嫌。渠淙鸣玉佩，檐逗水精帘。草木神俱王，仓箱望已添。炎蒸俄尽涤，秋意忽相兼。稍霁循幽圃，重寻晚笋尖。
和安之谢伯康君实见访
作者：范纯仁
朝代：宋
体裁：五言律诗

眉寿当安逸，炎蒸倦往还。二难俱命驾，三径始开关。清论应更仆，新诗特解颜。冥冥双雁序，为叟下云间。
和张伯常见寄
作者：范纯仁
朝代：宋
体裁：七言律诗

芳信初传喜满胸，开缄气燄若长虹。文墙目视曹刘短，诗将坛登李杜雄。一别寒暄迷甲子，十年尘土谩西东。知君善诱存先契，不欲疏顽坠素风。
和张坊州
作者：范纯仁
朝代：宋
体裁：五言排律

词场同际遇，郡政接循良。珠玉篇章妙，芝兰气味长。褒言如衮绣，雅意戒鹈梁。老格松千尺，清文水一塘。赓酬停笔久，降叹举幡忙。当宁神兼武，开边洮与湟。再叨藩寄重，难报主恩滂。忧职思承教，何由到讼棠。
和张掞侍郎见寄
作者：范纯仁
朝代：宋
体裁：七言律诗

恋德怀贤出禁城，片心长挂若摇旌。留侯老弃人间事，白傅诗传海外名。潇洒琴尊资上寿，太平风月属高情。已知世故无关虑，佳句犹烦训后生。
和张统贯之同年
作者：范纯仁
朝代：宋

同榜同僚是别缘，所存相近复相便。性情疏懒忘官检，襟抱平夷学古贤。仁者才谋当济物，吾曹名利久推天。须知白首相逢日，不失初心始自全。
和张统贯之同年
作者：范纯仁
朝代：宋

同榜同僚是别缘，所存相近復相便。
性情疏懒忘官检，襟抱平夷学古贤。
仁者才谋当济物，吾曹名利久推天。
须知白首相逢日，不失初心始自全。
和徐亿郎中喜雪
作者：范纯仁
朝代：宋
体裁：五言排律

君恩消祲沴，喜雪验时和。山峙昆兼阆，江迷汜与沱。圃妆花斗巧，林亚玉相摩。丘壑平无异，萧兰惠不颇。野催农务急，客醉酒家多。裂素思团扇，吹毛想太阿。流风疑汉舞，黄竹咏周歌。烟冷渔村远，裘厖猎骑过。谷登期岁稔，人乐免夭瘥。会待晴宵赏，寒光混月波。
和徐郎中柏枝甘露
作者：范纯仁
朝代：宋
体裁：七言绝句

素液浓甘胜醴饴，偏零翠柏瑞明时。何如溥作丰年泽，万物涵濡被福釐。
和微之以足疾不赴西湖赏雪
作者：范纯仁
朝代：宋
体裁：七言排律

年来遇景彊追攀，长恐身衰兴易阑。八十康宁天下少，四并聚会古为难。客尘随念须频拂，世网萦人且自宽。布政未能跻乐俗，爱贤犹喜共清欢。湖光映雪凝深碧，野色当轩展素纨。心似白公何虑脚，燕堂深暖小安禅。
和微之湖亭席上见赠
作者：范纯仁
朝代：宋

曾陪湖上醉，一别十秋风。向老相知少，追欢旧德同。花香来席上，歌韵彻云中。美酒盈尊绿，新妆映烛红。清时宜共乐，白雪和难工。便合归休去，荒田附郭东。
和微之湖亭席上见赠
作者：范纯仁
朝代：宋

曾陪湖上醉，一别十秋风。
向老相知少，追欢旧德同。
花香来席上，歌韵彻云中。
美酒盈尊绿，新粧映烛红。
清时宜共乐，白雪和难工。
便合归休去，荒田附郭东。
和持国
作者：范纯仁
朝代：宋
体裁：七言律诗

时奉清欢消鄙吝，真同寒水涤尘沙。尊倾玉粒醅浮蚁，丛合金英菊有花。湖面烟霞如泽国，波心亭馆似仙家。四时风月皆堪赏，不独霜前爱物华。
和持国光禄堂赏梅兼寄彝叟德孺
作者：范纯仁
朝代：宋

叨荣报国老无成，辞疾还乡负物情。身近良朋如倚玉，心怀诸弟若摇旌。成行每羡随阳雁，得友何惭出谷莺。光禄官閒容谒告，扫除门巷待同行。
和持国光禄堂赏梅兼寄彝叟德孺
作者：范纯仁
朝代：宋

叨荣报国老无成，辞疾还乡负物情。
身近良朋如倚玉，心怀诸弟若摇旌。
成行每羡随阳雁，得友何惭出谷鶑。
光禄官閒容谒告，扫除门巷待同行。
和持国听琵琶二首
作者：范纯仁
朝代：宋

美人成列抹朱弦，劝得嘉宾醉满筵。却笑西湖游赏处，村歌社舞谩盈船。须知绝艺好娱宾，能使知音作伯伦。累月应将笞乐籍，恐公重作独醒人。
和持国听琵琶二首·其一
作者：范纯仁
朝代：宋

美人成列抹朱弦，劝得嘉宾醉满筵。却笑西湖游赏处，村歌社舞谩盈船。
和持国听琵琶二首·其一
作者：范纯仁
朝代：宋

美人成列抹朱絃，劝得嘉宾醉满筵。
却笑西湖游赏处，村歌社舞谩盈船。
和持国听琵琶二首·其二
作者：范纯仁
朝代：宋
体裁：七言绝句

须知绝艺好娱宾，能使知音作伯伦。累月应将笞乐籍，恐公重作独醒人。
和持国谢见招游湖二首
作者：范纯仁
朝代：宋

乐天向老占青蛾，裴令高年欲听歌。拟假红妆助欢醉，莫嫌宾主白髯多。白傅归来西洛宅，裴公居在永丰坊。好歌愧乏牛家妓，不见淳于醉后狂。
和持国谢见招游湖二首·其一
作者：范纯仁
朝代：宋
体裁：七言绝句

乐天向老占青蛾，裴令高年欲听歌。拟假红妆助欢醉，莫嫌宾主白髯多。
和持国谢见招游湖二首·其二
作者：范纯仁
朝代：宋
体裁：七言绝句

白傅归来西洛宅，裴公居在永丰坊。好歌愧乏牛家妓，不见淳于醉后狂。
和持国赠微之
作者：范纯仁
朝代：宋

元老邀宾乐事并，每居右席愧群英。
里中耆旧唯公长，醉裏篇章映古清。
柔袂缓舒鸾鹤舞，短箫轻引凤凰鸣。
莫嫌尊酒过从数，向老交游更有情。
和持国赠微之
作者：范纯仁
朝代：宋

元老邀宾乐事并，每居右席愧群英。里中耆旧唯公长，醉里篇章映古清。柔袂缓舒鸾鹤舞，短箫轻引凤凰鸣。莫嫌尊酒过从数，向老交游更有情。
和文太师真率会
作者：范纯仁
朝代：宋

贤者规模众所遵，屏除外饰贵全真。
盍簪既屡宜从简，为具虽疏不愧贫。
免事献酬修末节，都将诚实奉嘉宾。
岂唯同志欣相照，清约犹能化后人。
和文太师真率会
作者：范纯仁
朝代：宋

贤者规模众所遵，屏除外饰贵全真。盍簪既屡宜从简，为具虽疏不愧贫。免事献酬脩末节，都将诚实奉嘉宾。岂唯同志欣相照，清约犹能化后人。
和文潞公席上
作者：范纯仁
朝代：宋
体裁：五言排律

夏木清阴合，公当雅燕开。前轩鸣脆管，密席列英才。坐久风逾快，欢多日易颓。膺门荣一顾，孙閤愧常陪。绕客烧银烛，垂莲釂玉杯。醉归应倒载，远胜习家回。
和文潞公归洛赏花
作者：范纯仁
朝代：宋

公从帝所享钧天，归及三春景物妍。洛鲤烹鲜随玉馔，姚黄开晚待琼筵。身同五福居周分，心似南风助舜弦。花木只堪供暂赏，直须嵩少伴长年。
和文潞公归洛赏花
作者：范纯仁
朝代：宋

公从帝所享钧天，归及三春景物妍。
洛鲤烹鲜随玉馔，姚黄开晚待琼筵。
身同五福居周分，心似南风助舜絃。
花木只堪供暂赏，直须嵩少伴长年。
和曹演甫中秋见怀
作者：范纯仁
朝代：宋

去年对月忆良朋，今夕谁同塞上情。华发苍颜人易老，赏心乐事古难并。戍楼笛响千山迥，沙漠霜寒万里明。半夜归鸿飞不断，好将幽梦到淮城。
和曹演甫中秋见怀
作者：范纯仁
朝代：宋

去年对月忆良朋，今夕谁同塞上情。
华髮苍颜人易老，赏心乐事古难并。
戍楼笛响千山迥，沙漠霜寒万里明。
半夜归鸿飞不断，好将幽梦到淮城。
和曹演甫秋日见寄
作者：范纯仁
朝代：宋

九日天边倚戍楼，他年江国想陪游。鲈腴滑与莼丝荐，菊蕊香随酒蚁浮。别后星霜催老态，秋来颜鬓染乡愁。怀贤感旧情难尽，待向东西丐一州。
和曹演甫秋日见寄
作者：范纯仁
朝代：宋

九日天边倚戍楼，他年江国想陪游。
鲈腴滑与莼丝荐，菊蘂香随酒蚁浮。
别后星霜催老态，秋来颜鬓染乡愁。
怀贤感旧情难尽，待向东西丐一州。
和曹职方至日
作者：范纯仁
朝代：宋
体裁：七言律诗

宦游将老愧蓬飘，逢节他乡倍寂寥。世网萦身难自解，鬓霜凝鉴不重消。随阳鸣雁闻初急，向日丹枫惜半凋。饱暖全家尽君赐，忍看编户独无聊。
和曼叔閒书
作者：范纯仁
朝代：宋
体裁：七言律诗

夫子天资过我曹，两兼才德属人豪。不求近誉声逾远，能处卑官道益高。岂止一同裁美锦，直须万俗被重袍。由来康济吾儒事，抚遍疮痍莫厌劳。
和李康侯屯田见寄韵二首
作者：范纯仁
朝代：宋

心为积仁唯岂弟，官因任直少升迁。处常自享荣期乐，早退皆输白傅贤。官路风波今免矣，善人福寿固宜然。谪居未遂归田计，犹欲希风向暮年。仕途三黜信多难，名迹常忧不自完。幸赖圣恩宽罪戾，敢辞閒地尽盘桓。孟生坠甑何能顾，贡禹尘冠岂复弹。俸入虽贫家世事，釜鱼前世已称丹。
和李康侯屯田见寄韵二首·其一
作者：范纯仁
朝代：宋
体裁：七言律诗

心为积仁唯岂弟，官因任直少升迁。处常自享荣期乐，早退皆输白傅贤。官路风波今免矣，善人福寿固宜然。谪居未遂归田计，犹欲希风向暮年。
和李康侯屯田见寄韵二首·其二
作者：范纯仁
朝代：宋

仕途三黜信多难，名迹常忧不自完。幸赖圣恩宽罪戾，敢辞閒地尽盘桓。孟生坠甑何能顾，贡禹尘冠岂复弹。俸入虽贫家世事，釜鱼前世已称丹。
和李康侯屯田见寄韵二首·其二
作者：范纯仁
朝代：宋

仕途三黜信多难，名迹常忧不自完。
幸頼圣恩宽罪戾，敢辞閒地尽盘桓。
孟生坠甑何能顾，贡禹尘冠岂復弹。
俸入虽贫家世事，釜鱼前世已称丹。
和李徽之正议
作者：范纯仁
朝代：宋
体裁：七言律诗

致主唯将盛德临，世推文定总朝簪。先门自昔蒙知早，开阁当时用意深。功业所存皆国计，忠贤有后见天心。冢卿耆德承家庆，福寿康宁映古今。
和李敷察推即席感旧二首
作者：范纯仁
朝代：宋

相逢同榜盛当年，喜复君来对此筵。花下莫辞频把酒，月中曾是共登仙。左迁还有粗官乐，晚达何妨秀句传。得失已看如塞马，苦心劳力亦徒然。一榜登科二十年，江城偶得共盘筵。郑公雅喜中都职，梅福曾由邑吏仙。白首相期情契厚，素风犹待子孙传。狂歌醉舞形骸外，吾道从来况坦然。
和李敷察推即席感旧二首·其一
作者：范纯仁
朝代：宋

相逢同榜盛当年，喜复君来对此筵。花下莫辞频把酒，月中曾是共登仙。左迁还有粗官乐，晚达何妨秀句传。得失已看如塞马，苦心劳力亦徒然。
和李敷察推即席感旧二首·其一
作者：范纯仁
朝代：宋

相逢同榜盛当年，喜復君来对此筵。
花下莫辞频把酒，月中曾是共登仙。
左迁还有麤官乐，晚达何妨秀句传。
得失已看如塞马，苦心劳力亦徒然。
和李敷察推即席感旧二首·其二
作者：范纯仁
朝代：宋

一榜登科二十年，江城偶得共盘筵。郑公雅喜中都职，梅福曾由邑吏仙。白首相期情契厚，素风犹待子孙传。狂歌醉舞形骸外，吾道从来况坦然。
和李敷察推即席感旧二首·其二
作者：范纯仁
朝代：宋

一榜登科二十年，江城偶得共盘筵。
郑公雅喜中都职，梅福曾由邑吏僊。
白首相期情契厚，素风犹待子孙传。
狂歌醉舞形骸外，吾道从来况坦然。
和李敷重九席上遣兴
作者：范纯仁
朝代：宋

谪居閒僻少朋游，珍重征帆肯暂收。多难共惊霜绕鬓，重阳还喜菊盈瓯。楼前雨洗千山翠，天际江横万里秋。节物相催人渐老，此身何日得归休。
和李敷重九席上遣兴
作者：范纯仁
朝代：宋

谪居閒僻少朋游，珍重征帆肯暂收。
多难共惊霜遶鬓，重阳还喜菊盈瓯。
楼前雨洗千山翠，天际江横万里秋。
节物相催人渐老，此身何日得归休。
和毛维瞻郎中见寄
作者：范纯仁
朝代：宋

高贤烦出使，妙柬盖从中。红旆临江浦，牙樯列岸枫。颁条苏旧俗，吊古访遗宫。令信遗文简，刑平狱户空。九重天眷异，千里物情通。识面烟波际，论心气类同。断金捐畛域，倚玉愧蒿蓬。别思知何似，秋云日夜东。
和毛维瞻郎中见寄
作者：范纯仁
朝代：宋

高贤烦出使，妙柬盖从中。
红旆临江浦，牙樯列岸枫。
颁条苏旧俗，弔古访遗宫。
令信遗文简，刑平狱户空。
九重天眷异，千里物情通。
识面烟波际，论心气类同。
断金捐畛域，倚玉愧蒿蓬。
别思知何似，秋云日夜东。
和江东运使韩子文见寄
作者：范纯仁
朝代：宋
体裁：五言律诗

岁寒君子意，穷达见情均。多谢江南信，偏怜泽畔人。明珠惊照夜，寒谷顿生春。白首论交地，须看管鲍亲。
和滕中舍见寄
作者：范纯仁
朝代：宋

蕲水分携自昔时，六年奔走困长岐。人怜家世三朝旧，身在风波一叶危。白发星星惊岁月，丹心皎皎仗朋知。林泉早晚归休去，廪禄无厌愧漏卮。
和滕中舍见寄
作者：范纯仁
朝代：宋

蕲水分携自昔时，六年奔走困长岐。
人怜家世三朝旧，身在风波一叶危。
白髮星星惊岁月，丹心皎皎仗朋知。
林泉早晚归休去，廪禄无厌愧漏巵。
和献可丙午二月六日别台中僚友
作者：范纯仁
朝代：宋

感时情绪已难禁，况复怀贤恨愈深。鸦噪晚林催远客，云藏夕照弄轻阴。松筠自信凌霜操，葵藿长倾向日心。同志飘零山馆寂，欲沽芳酒与谁斟。
和献可丙午二月六日别台中僚友
作者：范纯仁
朝代：宋

感时情绪已难禁，况復怀贤恨愈深。
鸦噪晚林催远客，云藏夕照弄轻阴。
松筠自信凌霜操，葵藿长倾向日心。
同志飘零山馆寂，欲沽芳酒与谁斟。
和献可龙峰寺见寄三首
作者：范纯仁
朝代：宋

驱车日日望行舟，目断风帆不可留。独有召公遗爱地，苍山重叠满晴楼。丹心自许酬明主，百谪那能避贵权。此道方今谁复问，望公须向古人前。忠臣多快奸臣愤，天意人情可奈何。安得皋夔能致主，早闻尧舜复赓歌。
和献可龙峰寺见寄三首·其一
作者：范纯仁
朝代：宋

驱车日日望行舟，目断风帆不可留。独有召公遗爱地，苍山重叠满晴楼。
和献可龙峰寺见寄三首·其一
作者：范纯仁
朝代：宋

驱车日日望行舟，目断风帆不可留。
独有召公遗爱地，苍山重迭满晴楼。
和献可龙峰寺见寄三首·其三
作者：范纯仁
朝代：宋

忠臣多快奸臣愤，天意人情可奈何。安得皋夔能致主，早闻尧舜复赓歌。
和献可龙峰寺见寄三首·其三
作者：范纯仁
朝代：宋

忠臣多快姦臣愤，天意人情可奈何。
安得皋夔能致主，早闻尧舜復赓歌。
和献可龙峰寺见寄三首·其二
作者：范纯仁
朝代：宋

丹心自许酬明主，百谪那能避贵权。此道方今谁复问，望公须向古人前。
和献可龙峰寺见寄三首·其二
作者：范纯仁
朝代：宋

丹心自许酬明主，百谪那能避贵权。
此道方今谁復问，望公须向古人前。
和王乐道西湖席上
作者：范纯仁
朝代：宋

春湖景物画图中，朱阁偏宜翠柳笼。上客纵谈髯奋白，佳人醉舞脸舒红。铺张锦绣花边日，堆叠琉璃水面风。民俗欢游鱼鸟乐，主人才合代天工。
和王乐道西湖席上
作者：范纯仁
朝代：宋

春湖景物画图中，朱阁偏宜翠柳笼。
上客纵谈髯奋白，佳人醉舞脸舒红。
铺张锦绣花边日，堆迭琉璃水面风。
民俗欢游鱼鸟乐，主人才合代天工。
和王太中游洛述怀
作者：范纯仁
朝代：宋
体裁：五言律诗

乘春寻洛社，不惮路岐长。盈畹花如笑，倾都客若狂。山林多寂寞，朝市太奔忙。不似安车老，优游适四方。
和王定国见寄
作者：范纯仁
朝代：宋

危踪俄复挂刑书，得丧情怀久已无。忧道不知身窜逐，登山未敌世崎岖。恋轩无计惭疲马，向日低飞作晚乌。薄禄未抛生事拙，涸鳞徒忆纵江湖。
和王定国见寄
作者：范纯仁
朝代：宋

危踪俄復罣刑书，得丧情怀久已无。
忧道不知身窜逐，登山未敌世崎岖。
恋轩无计惭疲马，向日低飞作晚乌。
薄禄未抛生事拙，涸鳞徒忆纵江湖。
和王定国见寄
作者：范纯仁
朝代：宋
体裁：七言律诗

谪居终日省愆尤，贝锦虽成职我由。萍梗屡嗟罹放逐，风波更险信沈浮。生还故里诚多幸，坐废明时敢不忧。自是无才速官谤，非关有命压人头。
和王弱翁白沙道中
作者：范纯仁
朝代：宋
体裁：七言律诗

共驱羸马蹑寒芜，景色鲜明近洛都。出谷流泉春更绿，隔林幽鸟暮相呼。伊川旧赏疑朝梦，少室重看胜画图。从此便穷山水乐，相从应不厌崎岖。
和王微之同持国泛舟登楼
作者：范纯仁
朝代：宋

故人还喜笑言同，把酒相看似梦中。老去卜邻逢晏子，从来解榻赖陈公。画船稳泛平溪渌，层观高横落日红。莫讶狂歌先尽醉，预愁羁旅向山东。
和王微之同持国泛舟登楼
作者：范纯仁
朝代：宋

故人还喜笑言同，把酒相看似梦中。
老去卜邻逢晏子，从来解榻頼陈公。
画船稳泛平溪渌，层观高横落日红。
莫讶狂歌先尽醉，预愁羁旅向山东。
和王微之赴韩持国燕集
作者：范纯仁
朝代：宋

颍川太守无羁束，为政课卑才第六。里中耆旧六七翁，渐閒勇退皆高躅。独愧衰疲掌民社，谩拥熊轩驾丹毂。身病何由安百姓，才薄岂当尸厚禄。巧匠居旁只坐观，老手真能袖间缩。唯有过从相爱心，青松不肯更寒燠。韩公开宴坐高堂，帐帟垂红窗绮绿。帘深不散玉炉香，夜长屡剪铜盘烛。从容谈笑杂笙歌，烂熳肴烝兼海陆。翩翩舞态学惊鸿，嘹喨龙吟出横竹。与公进退晚相同，曾共忧勤参大麓。酒量从兹减壮年，岂复长鲸吞百谷。兴来犹勉奉公欢，金尊未釂先颓玉。且同万物乐时康，况慕诸君知止足。
和王微之赴韩持国燕集
作者：范纯仁
朝代：宋

颍川太守无羁束，为政课卑纔第六。
里中耆旧六七翁，渐閒勇退皆高躅。
独愧衰疲掌民社，谩拥熊轩驾丹毂。
身病何由安百姓，才薄岂当尸厚禄。
巧匠居旁只坐观，老手真能袖间缩。
唯有过从相爱心，青松不肯更寒燠。
韩公开宴坐高堂，帐帟垂红窗绮绿。
帘深不散玉炉香，夜长屡剪铜盘烛。
从容谈笑杂笙歌，烂熳肴烝兼海陆。
翩翩舞态学惊鸿，嘹喨龙吟出横竹。
与公进退晚相同，曾共忧勤参大麓。
酒量从兹减壮年，岂復长鲸吞百谷。
兴来犹勉奉公欢，金尊未釂先颓玉。
且同万物乐时康，况慕诸君知止足。
和王着作见寄
作者：范纯仁
朝代：宋

疏慵斋阁昼常扃，忽喜君来病魄醒。
走访禅山诸洞穴，醉吟词客旧林亭。
十年多难头俱白，四友相看眼共青。
别后新诗收满轴，芝兰虽远有余馨。
和王端太中牡丹
作者：范纯仁
朝代：宋

盈尺吐红房，春丛占上阳。佳名过百品，绝艳冠群芳。嫩玉舒韶脸，鲜霞避晓光。楚妃殊众色，洛浦谢浓妆。露重珠如缀，风回麝不香。倦游稀爱赏，得此浣愁肠。
和王端太中牡丹
作者：范纯仁
朝代：宋

盈尺吐红房，春丛占上阳。
佳名过百品，绝艷冠群芳。
嫩玉舒韶脸，鲜霞避晓光。
楚妃殊众色，洛浦谢浓粧。
露重珠如缀，风回麝不香。
倦游稀爱赏，得此浣愁肠。
和王著作见寄
作者：范纯仁
朝代：宋

疏慵斋阁昼常扃，忽喜君来病魄醒。走访禅山诸洞穴，醉吟词客旧林亭。十年多难头俱白，四友相看眼共青。别后新诗收满轴，芝兰虽远有馀馨。
和管滂著作见寄韵
作者：范纯仁
朝代：宋
体裁：七言律诗

生平迂拙畏非彝，苦爱曾颜道甚夷。麋鹿岂堪婴组绂，渔樵只合在山陂。遭时不叹冯唐老，忍耻空惭鲍叔知。盈纸更烦佳句赠，雅情深厚俗难窥。
和耿宪秘校喜雨
作者：范纯仁
朝代：宋
体裁：七言律诗

愆阳六月气仍骄，多士身劳思亦焦。膏泽俄随恩诏溥，螟蝗半逐野云飘。岁时敢望家聊给，赋敛能供政有条。凿井耕田忘帝力，何当鼓腹播民谣。
和耿宪见赠
作者：范纯仁
朝代：宋

仕途名迹本幽遐，谏省俄登忝世家。恩戴丘山宜尽瘁，言关社稷敢攲邪。献芹宁识羔羊美，抱瓮徒为智士嗟。君子一言华衮重，此身被服愧无涯。
和耿宪见赠
作者：范纯仁
朝代：宋

仕途名迹本幽遐，谏省俄登忝世家。
恩戴丘山宜尽瘁，言关社稷敢欹邪。
献芹宁识羔羊美，抱瓮徒为智士嗟。
君子一言华衮重，此身被服愧无涯。
和范景仁蜀中寄牡丹图
作者：范纯仁
朝代：宋
体裁：五言律诗

牡丹开蜀圃，盈尺莫如今。妍丽色殊众，栽培功信深。矜夸传万里，图写费千金。难就朱栏赏，徒摇远客心。
和薛中散踏青词
作者：范纯仁
朝代：宋

绕郭依依柳渐青，绮罗深处画船横。坐中唯欠贤乡老，把酒向风无限情。
和薛中散踏青词
作者：范纯仁
朝代：宋

遶郭依依柳渐青，绮罗深处画船横。
坐中唯欠贤乡老，把酒向风无限情。
和谢师厚见寄
作者：范纯仁
朝代：宋

地僻官粗俦侣稀，乡关回首隔残晖。鬓沾楚雾人空老，水落红沙雁自归。往事寻思都似梦，素期乖失谩知非。东风送雨长西去，心逐轻云日夜飞。
和谢师厚见寄
作者：范纯仁
朝代：宋

地僻官麤俦侣稀，乡关回首隔残晖。
鬓霑楚雾人空老，水落红沙雁自归。
往事寻思都似梦，素期乖失谩知非。
东风送雨长西去，心逐轻云日夜飞。
和谢师厚见寄
作者：范纯仁
朝代：宋

拙宦身何补，谋生术不高。履霜惭践屐，察俗念同袍。独鹤寒先警，哀猿夜更号。凄风猎兰蕙，浓露湿蓬蒿。故国荒三径，南冠叹二毛。使轺违右蜀，贤里隔西豪。吾友真时杰，斯文敌楚骚。一官曾共守，多难适联遭。讽咏餐忘味，赓酬夜费膏。倦禽慵择木，涸鲋羡游濠。交分穷弥笃，相思梦亦劳。未能抛假绶，何计理行篙。老去情难展，忧来首独搔。书勤空系雁，河广讵容舠。郡僻稀民政，科繁属吏曹。饭粳吹玉粒，尝蟹擘金螯。治性亲黄卷，蠲愁仰白醪。任真倾肺俯，共醉沃醨糟。夕惕持新禁，年凶减众遨。光阴徒汩汩，怀抱慎忉忉。归隐输陶令，参禅学李翱。因君破蒙滞，遣兴彊含毫。
和谢师厚见寄
作者：范纯仁
朝代：宋

拙宦身何补，谋生术不高。
履霜惭践屐，察俗念同袍。
独鹤寒先警，哀猿夜更号。
凄风猎兰蕙，浓露湿蓬蒿。
故国荒三径，南冠叹二毛。
使轺违右蜀，贤里隔西豪。
吾友真时杰，斯文敌楚骚。
一官曾共守，多难适联遭。
讽咏餐忘味，赓酬夜费膏。
倦禽慵择木，涸鲋羡游濠。
交分穷弥笃，相思梦亦劳。
未能抛假绶，何计理行篙。
老去情难展，忧来首独搔。
书勤空繫雁，河广讵容舠。
郡僻稀民政，科繁属吏曹。
饭粳吹玉粒，尝蟹擘金螯。
治性亲黄卷，蠲愁仰白醪。
任真倾肺俯，共醉沃醨糟。
夕惕持新禁，年凶减众遨。
光阴徒汩汩，怀抱慎忉忉。
归隠输陶令，参禅学李翱。
因君破蒙滞，遣兴彊含毫。
和象之石磬
作者：范纯仁
朝代：宋

谁向西山选翠琳，中含太古自然音。
昔逢虞帝来祥凤，今与陶家伴素琴。
清越乍敲修竹裏，坚方真合哲人心。
一镌名姓将难朽，千载知君道德深。
和象之石磬
作者：范纯仁
朝代：宋

谁向西山选翠琳，中含太古自然音。昔逢虞帝来祥凤，今与陶家伴素琴。清越乍敲脩竹里，坚方真合哲人心。一镌名姓将难朽，千载知君道德深。
和郑通议青州范公泉
作者：范纯仁
朝代：宋
体裁：七言律诗

胜概因人得久存，此泉疏凿自先君。发源不负当时意，清影犹涵昔日云。养正迥当深涧下，朝宗应与众流分。今逢贤帅光陈迹，名逐新诗海内闻。
和郭昌朝寺丞见寄二首·其一
作者：范纯仁
朝代：宋

岷峨秀气入京华，鹏翼抟风势莫涯。
昆玉照人呈美璞，楚兰芬畹擢新芽。
朝廷迁陟先诸彦，闾里光荣在一家。
不鄙义阳疲病守，肯来同醉岸乌纱。
和郭昌朝寺丞见寄二首·其二
作者：范纯仁
朝代：宋

言路再居无少补，护边三岁乏微勋。
非才自合投闲地，竭节终期报圣君。
老去年光流似水，病来世味薄如云。
读书记一将忘十，少壮谁教不自勤。
和阎五秀才折海棠见赠
作者：范纯仁
朝代：宋
体裁：七言绝句

蜀国海棠春最妍，万枝红锦忆曾观。乡人折赠情尤重，肯与群花一等看。
和阎灏中秋赏月四首
作者：范纯仁
朝代：宋

中秋气清肃，况复在边庭。月吐孤轮迥，天开六幕青。辉盈疑白昼，明极掩常星。此夕乡关思，胡笳莫细听。张筵赏秋月，箫鼓沸公庭。光泛露逾白，轮高天更青。遮藏三让客，牢落庶民星。节去人随老，杯行我但听。万里边城月，清辉彻北庭。沙侔霜霰白，圃失蕙兰青。影乱林筛玉，光长隙透星。南飞有归雁，羡尔故先听。浮云收绝塞，金鉴跃天庭。但愿冰轮瑩，何烦桂影青。溪心如泻练，杯面若涵星。曩昔开元曲，何人可复听。
和阎灏中秋赏月四首·其一
作者：范纯仁
朝代：宋

中秋气清肃，况复在边庭。月吐孤轮迥，天开六幕青。辉盈疑白昼，明极掩常星。此夕乡关思，胡笳莫细听。
和阎灏中秋赏月四首·其一
作者：范纯仁
朝代：宋

中秋气清肃，况復在边庭。
月吐孤轮迥，天开六幕青。
辉盈疑白昼，明极掩常星。
此夕乡关思，胡笳莫细听。
和阎灏中秋赏月四首·其三
作者：范纯仁
朝代：宋
体裁：五言律诗

万里边城月，清辉彻北庭。沙侔霜霰白，圃失蕙兰青。影乱林筛玉，光长隙透星。南飞有归雁，羡尔故先听。
和阎灏中秋赏月四首·其二
作者：范纯仁
朝代：宋
体裁：五言律诗

张筵赏秋月，箫鼓沸公庭。光泛露逾白，轮高天更青。遮藏三让客，牢落庶民星。节去人随老，杯行我但听。
和阎灏中秋赏月四首·其四
作者：范纯仁
朝代：宋

浮云收绝塞，金鉴跃天庭。但愿冰轮瑩，何烦桂影青。溪心如泻练，杯面若涵星。曩昔开元曲，何人可复听。
和阎灏中秋赏月四首·其四
作者：范纯仁
朝代：宋
体裁：五言律诗

浮云收绝塞，金鉴跃天庭。但愿冰轮莹，何烦桂影青。溪心如泻练，杯面若涵星。曩昔开元曲，何人可复听。
和阎灏中秋赏月四首·其四
作者：范纯仁
朝代：宋

浮云收绝塞，金鉴跃天庭。
但愿冰轮莹，何烦桂影青。
溪心如泻练，杯面若涵星。
曩昔开元曲，何人可復听。
和阎灏屯田五十岁元日感怀
作者：范纯仁
朝代：宋
体裁：七言律诗

君缘直道阻横飞，我愧无才振国威。同榜同僚忝契分，使秦使蜀重亲依。裹粮衣帛身空老，学易知天志尚违。白首相期惟信义，世情徒是亦徒非。
和阎灏重阳见赠二首
作者：范纯仁
朝代：宋

秋怀多感怯清笳，判向西风醉帽斜。塞上星霜人易老，幕中谈笑客偏嘉。金英浮酒稠于蚁，丹叶妆林远似花。身健几逢佳节在，登临尤更惜年华。登高宜不负良期，须信时光似隙晖。碧穗引炉香满坐，黄金绕席菊成围。物华旋逐鸣飙减，客思空随去雁飞。莫讶尊前偏醉倒，醉乡才到便忘归。
和阎灏重阳见赠二首·其一
作者：范纯仁
朝代：宋
体裁：七言律诗

秋怀多感怯清笳，判向西风醉帽斜。塞上星霜人易老，幕中谈笑客偏嘉。金英浮酒稠于蚁，丹叶妆林远似花。身健几逢佳节在，登临尤更惜年华。
和阎灏重阳见赠二首·其二
作者：范纯仁
朝代：宋

登高宜不负良期，须信时光似隙晖。碧穗引炉香满坐，黄金绕席菊成围。物华旋逐鸣飙减，客思空随去雁飞。莫讶尊前偏醉倒，醉乡才到便忘归。
和阎灏重阳见赠二首·其二
作者：范纯仁
朝代：宋

登高宜不负良期，须信时光似隙晖。
碧穗引鑪香满坐，黄金遶席菊成围。
物华旋逐鸣飙减，客思空随去雁飞。
莫讶尊前偏醉倒，醉乡纔到便忘归。
和韩侍中上巳日会兴庆池二首
作者：范纯仁
朝代：宋

波涨朱阑外，山明绮席前。画桡飞彩鹢，红旆照清涟。东阁随开府，佳宾尽谪仙。夕阳归骑外，芳草绿绵绵。故堤高柳绿毵毵，花萼遗基映柳南。啼鸟解招游客醉，落花时有戏鱼衔。舟移罗绮添春色，山破云烟出晓岚。后会陪公应更乐，行看庙胜扫祅欃。
和韩侍中上巳日会兴庆池二首·其一
作者：范纯仁
朝代：宋

波涨朱阑外，山明绮席前。画桡飞彩鹢，红旆照清涟。东阁随开府，佳宾尽谪仙。夕阳归骑外，芳草绿绵绵。
和韩侍中上巳日会兴庆池二首·其一
作者：范纯仁
朝代：宋

波涨朱阑外，山明绮席前。
画桡飞彩鹢，红旆照清涟。
东阁随开府，佳宾尽谪僊。
夕阳归骑外，芳草绿绵绵。
和韩侍中上巳日会兴庆池二首·其二
作者：范纯仁
朝代：宋
体裁：七言律诗

故堤高柳绿毵毵，花萼遗基映柳南。啼鸟解招游客醉，落花时有戏鱼衔。舟移罗绮添春色，山破云烟出晓岚。后会陪公应更乐，行看庙胜扫祅欃。
和韩侍中上巳晚游九曲池
作者：范纯仁
朝代：宋

前朝池阁尽尘埃，登览惭无吊古才。旧物祇馀苍石在，断墙曾识翠舆来。回环竹径穿幽鸟，寂寞茅檐覆故台。游客静观兴废迹，利名心息若寒灰。
和韩侍中上巳晚游九曲池
作者：范纯仁
朝代：宋

前朝池阁尽尘埃，登览惭无弔古才。
旧物祇余苍石在，断墙曾识翠舆来。
回环竹径穿幽鸟，寂寞茅檐覆故台。
游客静观兴废迹，利名心息若寒灰。
和韩侍中初夏游兴庆池
作者：范纯仁
朝代：宋
体裁：七言律诗

池边喜逐綵旗行，初夏亭台照水明。筠箨乍开春后绿，林稍长带雨来声。新荷猎猎香风远，深洞沈沈昼景清。珍重相君忧国意，宴游终亦念农耕。
和韩侍中同赏牡丹
作者：范纯仁
朝代：宋

秦地春光似洛阳，牡丹名擅百花场。巧钟绝艳群芳后，高剪红云万叶彊。露满金盘看国色，风回绮席识天香。酒酣只欲盈簪戴，聊伴衰颜照玉觞。
和韩侍中同赏牡丹
作者：范纯仁
朝代：宋

秦地春光似洛阳，牡丹名擅百花场。
巧钟绝艷群芳后，高翦红云万叶彊。
露满金盘看国色，风回绮席识天香。
酒酣只欲盈簪戴，聊伴衰颜照玉觞。
和韩侍中垂萝洞
作者：范纯仁
朝代：宋
体裁：七言律诗

胜游今属相君家，台榭高开碧水涯。森耸绿梧常映日，萦纡寒溜曲穿花。藤牵柔蔓垂长带，竹引新萌走蛰蛇。下吏不辞峨醉弁，却愁归污绣茵车。
和韩侍中春阴马上
作者：范纯仁
朝代：宋
体裁：七言律诗

三月芳菲欲暮天，可堪零雨昼连绵。润催陇麦将笼节，寒阻春蚕趁早眠。疏柳拂墙难结絮，嫩苔铺砌已成钱。牡丹只待晴阳照，看吐新花一尺圆。
和韩侍中游兴庆池席上
作者：范纯仁
朝代：宋
体裁：七言律诗

出郊尤喜雨初晴，洗出川原物象明。楼影半藏高柳外，池光遥与绿萍平。鸥驯长近朱阑戏，民乐争随画隼行。主礼自忘台鼎贵，芳尊尽日许同倾。
和韩侍中登广教院阁
作者：范纯仁
朝代：宋
体裁：七言律诗

两陪千骑叩禅关，每听高吟解客颜。吉甫壮猷方北伐，谢公高兴在东山。僧轩深闭芳菲静，春昼初长鸟雀閒。游览不知归径晚，火城看逐隼旟还。
和韩侍中西禅牡丹
作者：范纯仁
朝代：宋

秦川花品似伊川，真赏应同上苑看。众卉先收推国艳，五云高吐学仙冠。烟苞添色资吟笔，露蕊沾香满酒盘。匀压春丛千万朵，欲归犹复绕朱栏。
和韩侍中西禅牡丹
作者：范纯仁
朝代：宋

秦川花品似伊川，真赏应同上苑看。
众卉先收推国艷，五云高吐学僊冠。
烟苞添色资吟笔，露蘂霑香满酒盘。
匀压春丛千万朵，欲归犹復遶朱栏。
和韩子华相公同游王君贶园二首
作者：范纯仁
朝代：宋

隅陪旌旆纵春游，好景偏销倦客愁。红杏都开如趁赏，夭桃欲坼尚含羞。善政多閒若解牛，寻春选胜遍深幽。红芳翠竹围松岛，彊醉清尊盖自由。
和韩子华相公同游王君贶园二首·其一
作者：范纯仁
朝代：宋
体裁：七言绝句

隅陪旌旆纵春游，好景偏销倦客愁。红杏都开如趁赏，夭桃欲坼尚含羞。
和韩子华相公同游王君贶园二首·其二
作者：范纯仁
朝代：宋
体裁：七言绝句

善政多閒若解牛，寻春选胜遍深幽。红芳翠竹围松岛，彊醉清尊盖自由。
和韩子文题王摩诘画寒林
作者：范纯仁
朝代：宋

摩诘传遗迹，家藏久自奇。高人不复见，绝艺更谁师。水石生寒早，烟云结雨迟。笔端穷造化，聊可敌君诗。
和韩子文题王摩诘画寒林
作者：范纯仁
朝代：宋

摩诘传遗迹，家藏久自奇。
高人不復见，绝艺更谁师。
水石生寒早，烟云结雨迟。
笔端穷造化，聊可敌君诗。
和韩持国见赠兼简王微之
作者：范纯仁
朝代：宋
体裁：七言绝句

身由疲病难从政，性本颛愚不学禅。到老岂能成一事，饥餐渴饮谩随缘。
和黄康侯推官二首
作者：范纯仁
朝代：宋

得请西台鬓已班，便乘骢马出齐山。举头桑梓休怀土，信脚伊嵩胜抱关。憔悴精神宜早退，太平官职自多閒。三公天下称人杰，名迹何堪比数间。少多狂拙老惭非，富贵功名得已迟。六秩筋骸难任事，十年台阁谩逢时。圣朝贫贱虽堪耻，吏隐优閒合作知。回首螭头严近日，恍如曾梦到龙墀。
和黄康侯推官二首·其一
作者：范纯仁
朝代：宋
体裁：七言律诗

得请西台鬓已班，便乘骢马出齐山。举头桑梓休怀土，信脚伊嵩胜抱关。憔悴精神宜早退，太平官职自多閒。三公天下称人杰，名迹何堪比数间。
和黄康侯推官二首·其二
作者：范纯仁
朝代：宋

少多狂拙老惭非，富贵功名得已迟。六秩筋骸难任事，十年台阁谩逢时。圣朝贫贱虽堪耻，吏隐优閒合作知。回首螭头严近日，恍如曾梦到龙墀。
和黄康侯推官二首·其二
作者：范纯仁
朝代：宋

少多狂拙老惭非，富贵功名得已迟。
六秩筋骸难任事，十年台阁谩逢时。
圣朝贫贱虽堪耻，吏隠优閒合作知。
回首螭头严近日，恍如曾梦到龙墀。
喜弟妹相聚
作者：范纯仁
朝代：宋
体裁：七言律诗

宦游离索每相望，弟妹俱来喜莫量。言笑从容忘世味，盘筵简率任家常。清朝幸免鸰原急，白首欣逢雁序长。安得身閒归里社，一尊共醉乐时康。
喜雪
作者：范纯仁
朝代：宋

久旸逢腊雪，酌酒动欢诚。
密势迷城郭，余霏冒栋楹。
河光平曳练，岳色远堆琼。
已报丰年瑞，三登贺太平。
喜雪
作者：范纯仁
朝代：宋

久旸逢腊雪，酌酒动欢诚。密势迷城郭，馀霏冒栋楹。河光平曳练，岳色远堆琼。已报丰年瑞，三登贺太平。
塞下追忆乌江之会寄李诚之待制
作者：范纯仁
朝代：宋

主人忘倦客忘归，长忆江边惜别时。日下青山犹促席，风冲画鹢正酬诗。盘堆白玉鲈腴美，手擘黄金蟹壳肥。今日相思孤戍里，尘沙满眼鬓垂丝。
塞下追忆乌江之会寄李诚之待制
作者：范纯仁
朝代：宋

主人忘倦客忘归，长忆江边惜别时。
日下青山犹促席，风衝画鹢正酬诗。
盘堆白玉鲈腴美，手擘黄金蟹殻肥。
今日相思孤戍裏，尘沙满眼鬓垂丝。
奉寄西京玉汝相公
作者：范纯仁
朝代：宋

三纪荣途愧彙征，数逢忧患见交情。
江吴切喜陪经席，关陕还容并使旌。
大尹綵旟方画隼，上阳乔木欲迁鶑。
铜驼金谷春游盛，谁伴朱轮五马行。
奉寄西京玉汝相公
作者：范纯仁
朝代：宋

三纪荣途愧汇征，数逢忧患见交情。江吴切喜陪经席，关陕还容并使旌。大尹綵旟方画隼，上阳乔木欲迁莺。铜驼金谷春游盛，谁伴朱轮五马行。
妙觉晚吟呈席上诸公
作者：范纯仁
朝代：宋

半生奔走困尘埃，晚得优游掌旧台。庭柏岁寒青独在，林乌朝夕倦重来。閒沾薄禄诚多愧，老向清朝信不才。唯喜洛城俦侣盛，从容相遇即衔杯。
妙觉晚吟呈席上诸公
作者：范纯仁
朝代：宋

半生奔走困尘埃，晚得优游掌旧台。
庭柏岁寒青独在，林乌朝夕倦重来。
閒霑薄禄诚多愧，老向清朝信不才。
唯喜洛城俦侣盛，从容相遇即衔杯。
子华相公同游赵令公园
作者：范纯仁
朝代：宋

相君行乐处，繁盛故王家。声远歌喧阁，香浓酒泛花。瑰材扶广厦，美植列甘柤。彊饮频中圣，回头畏曲车。
子华相公同游赵令公园
作者：范纯仁
朝代：宋

相君行乐处，繁盛故王家。
声远歌喧阁，香浓酒泛花。
瑰材扶广厦，美植列甘柤。
彊饮频中圣，回头畏麯车。
子华相公应天院行香归洛川
作者：范纯仁
朝代：宋

春色鲜明满洛川，青芜白鸟望中閒。千门金碧明初日，四面烟岚簇远山。桥偃长虹当上苑，水淙鸣玉过通阛。乘骢幸托车尘后，时赖清尊破客颜。
子华相公应天院行香归洛川
作者：范纯仁
朝代：宋

春色鲜明满洛川，青芜白鸟望中閒。
千门金碧明初日，四面烟岚簇远山。
桥偃长虹当上苑，水淙鸣玉过通阛。
乘骢幸託车尘后，时頼清尊破客颜。
子骏作真率会招安之不至二首
作者：范纯仁
朝代：宋

乡闾贵老宁牵彊，德齿俱尊合便安。况是耆英会中客，须同八十主人看。齐眉举案人谁似，异膳常珍必自调。真率攀邀宜莫应，蚍蜉大木固难摇。
子骏作真率会招安之不至二首·其一
作者：范纯仁
朝代：宋
体裁：七言绝句

乡闾贵老宁牵彊，德齿俱尊合便安。况是耆英会中客，须同八十主人看。
子骏作真率会招安之不至二首·其二
作者：范纯仁
朝代：宋
体裁：七言绝句

齐眉举案人谁似，异膳常珍必自调。真率攀邀宜莫应，蚍蜉大木固难摇。
子骏君实约游园遇雨而止
作者：范纯仁
朝代：宋

不尽陪从乐，端居若绊羁。雨方添草色，寒更展花期。举目红芳阻，搔头素发垂。清尊难独酌，终日起相思。
子骏君实约游园遇雨而止
作者：范纯仁
朝代：宋

不尽陪从乐，端居若绊羁。
雨方添草色，寒更展花期。
举目红芳阻，搔头素髮垂。
清尊难独酌，终日起相思。
孔宁极先生拜官二首
作者：范纯仁
朝代：宋

圣朝旌德向丘园，紫诏颁恩到荜门。乡老始知为善贵，竞相廉让教儿孙。先生操术本真儒，进退恬然与道俱。宠至不惊高节在，岂颛虚誉激凡愚。
孔宁极先生拜官二首·其一
作者：范纯仁
朝代：宋
体裁：七言绝句

圣朝旌德向丘园，紫诏颁恩到荜门。乡老始知为善贵，竞相廉让教儿孙。
孔宁极先生拜官二首·其二
作者：范纯仁
朝代：宋
体裁：七言绝句

先生操术本真儒，进退恬然与道俱。宠至不惊高节在，岂颛虚誉激凡愚。
孙曼叔尚书挽词三首
作者：范纯仁
朝代：宋

少海风云会，先朝眷遇隆。直辞裨衮阙，妙翰照琳宫。未展陶钧手，徒高羽翼功。恤终皆盛典，伤衋出宸衷。彼俗争同好，唯公耻妄随。青松寒不改，白玉涅难淄。梁坏营居日，舟沈欲济时。空留良史笔，长俾善人思。交分逾三绝，官联历四朝。心知俱白首，接武近青霄。逝水嗟何及，英魂恨莫招。空悲柏城路，风雨暮萧萧。
孙曼叔尚书挽词三首·其一
作者：范纯仁
朝代：宋
体裁：五言律诗

少海风云会，先朝眷遇隆。直辞裨衮阙，妙翰照琳宫。未展陶钧手，徒高羽翼功。恤终皆盛典，伤衋出宸衷。
孙曼叔尚书挽词三首·其三
作者：范纯仁
朝代：宋
体裁：五言律诗

交分逾三绝，官联历四朝。心知俱白首，接武近青霄。逝水嗟何及，英魂恨莫招。空悲柏城路，风雨暮萧萧。
孙曼叔尚书挽词三首·其二
作者：范纯仁
朝代：宋
体裁：五言律诗

彼俗争同好，唯公耻妄随。青松寒不改，白玉涅难淄。梁坏营居日，舟沈欲济时。空留良史笔，长俾善人思。
安之家庭甘结实三首
作者：范纯仁
朝代：宋

温甘移种自君家，香雪年年只吐花。结实定非江北枳，新诗先费主人誇。遮藏霜雪免摧残，绿实初垂未满栏。想见主人珍惜意，一回出户一回看。花果从来盛洛都，黄甘结实古来无。分金未足均闾里，就赏应须倒百壶。
安之家庭甘结实三首·其一
作者：范纯仁
朝代：宋

温甘移种自君家，香雪年年只吐花。
结实定非江北枳，新诗先费主人夸。
安之家庭甘结实三首·其一
作者：范纯仁
朝代：宋

温甘移种自君家，香雪年年只吐花。结实定非江北枳，新诗先费主人誇。
安之家庭甘结实三首·其三
作者：范纯仁
朝代：宋
体裁：七言绝句

花果从来盛洛都，黄甘结实古来无。分金未足均闾里，就赏应须倒百壶。
安之家庭甘结实三首·其二
作者：范纯仁
朝代：宋
体裁：七言绝句

遮藏霜雪免摧残，绿实初垂未满栏。想见主人珍惜意，一回出户一回看。
安州张大卿挽词三首
作者：范纯仁
朝代：宋

廉良汉循吏，清简晋名臣。五福归休日，三朝尽瘁身。潜心穷圣典，遗德化乡人。燕翼看贤嗣，才名服搢绅。瞻风从汉上，托庇在襄城。开豁心相照，推扬义不轻。俄嗟黄壤隔，莫展素车情。空望涓溪月，淋浪涕泗横。寒风咽笳鼓，晓月带旌幡。触目伤陈迹，书绅记绪言。应山藏石椁，梦泽对松门。逝水何由止，清名后世存。
安州张大卿挽词三首·其一
作者：范纯仁
朝代：宋
体裁：五言律诗

廉良汉循吏，清简晋名臣。五福归休日，三朝尽瘁身。潜心穷圣典，遗德化乡人。燕翼看贤嗣，才名服搢绅。
安州张大卿挽词三首·其三
作者：范纯仁
朝代：宋

寒风咽笳鼓，晓月带旌幡。触目伤陈迹，书绅记绪言。应山藏石椁，梦泽对松门。逝水何由止，清名后世存。
安州张大卿挽词三首·其三
作者：范纯仁
朝代：宋

寒风咽笳鼓，晓月带旌旛。
触目伤陈迹，书绅记绪言。
应山藏石椁，梦泽对松门。
逝水何由止，清名后世存。
安州张大卿挽词三首·其二
作者：范纯仁
朝代：宋

瞻风从汉上，托庇在襄城。开豁心相照，推扬义不轻。俄嗟黄壤隔，莫展素车情。空望涓溪月，淋浪涕泗横。
安州张大卿挽词三首·其二
作者：范纯仁
朝代：宋

瞻风从汉上，託庇在襄城。
开豁心相照，推扬义不轻。
俄嗟黄壤隔，莫展素车情。
空望涓溪月，淋浪涕泗横。
宿州元太守北楼席上
作者：范纯仁
朝代：宋
体裁：七言律诗

七月高楼暑气回，荷香细逐水风来。翠蛾细袖歌声远，绿野苍山醉眼开。羁客秋怀追屈宋，主人交义继陈雷。他年林下相逢去，诗酒何妨许重陪。
寄上文潞公
作者：范纯仁
朝代：宋

孙阁重登愧玳簪，情同倦翼托高林。嵩邙未敌仁基厚，河洛宁如福海深。善教每闻当镂骨，重知难报欲沾襟。至诚怀德逾饥渴，不比寻常势利心。
寄上文潞公
作者：范纯仁
朝代：宋

孙阁重登愧玳簪，情同倦翼託高林。
嵩邙未敌仁基厚，河洛宁如福海深。
善教每闻当镂骨，重知难报欲霑襟。
至诚怀德逾饥渴，不比寻常势利心。
寄上西京留守子华相公
作者：范纯仁
朝代：宋

疏顽曾是费炉锤，从昔叨蒙国士知。一阻门墙惊岁月，几回魂梦到嵩伊。神仙客佩黄金印，燕赵人斟白玉卮。薄宦浪抛东阁去，君恩未报叹衰迟。
寄上西京留守子华相公
作者：范纯仁
朝代：宋

疏顽曾是费鑪锤，从昔叨蒙国士知。
一阻门墙惊岁月，几回魂梦到嵩伊。
神僊客佩黄金印，燕赵人斟白玉巵。
薄宦浪抛东阁去，君恩未报叹衰迟。
寄临邛致政常郎中
作者：范纯仁
朝代：宋

东海抛官勇退时，邦人留止任牵衣。三朝报国丹心尽，万里还乡一棹归。身向清閒添寿考，德因潜隐更光辉。常思把酒亲高议，何日单车遂扣扉。
寄临邛致政常郎中
作者：范纯仁
朝代：宋

东海抛官勇退时，邦人留止任牵衣。
三朝报国丹心尽，万里还乡一棹归。
身向清閒添寿考，德因潜隠更光辉。
常思把酒亲高议，何日单车遂扣扉。
寄二弟
作者：范纯仁
朝代：宋
体裁：五言律诗

一日如三岁，离怀不可忘。宦游难会合，衰老易悲伤。原上鸰飞急，天边雁序长。如何名利役，白首远相望。
寄二弟
作者：范纯仁
朝代：宋
体裁：七言律诗

宦名驱役费光阴，寒暑忧劳昼夜侵。多病形骸衰易感，无涯思虑老难禁。离群终日嗟予季，聚首何时获我心。精力已疲恩未报，怀归体国念俱深。
寄伯康君实
作者：范纯仁
朝代：宋
体裁：五言律诗

平生亲友分，偏向二难深。但念相从乐，应知别后心。西窗棋罢弈，南圃径慵寻。不奈怀贤意，香醪独满斟。
寄伯康君实
作者：范纯仁
朝代：宋
体裁：五言律诗

明月照分袂，离魂增黯然。禅公归故里，词伯约新年。松竹荒三径，金兰忆二贤。向风无限意，书札岂能宣。
寄友人
作者：范纯仁
朝代：宋

时君养多士，本欲康生民。
服章与奉禄，岂但荣其身。
士昔志于学，宁曰利欲亲。
得位以行道，修己将安人。
夫君青云姿，文行尤彬彬。
明主亲选士，往作诸侯宾。
兹义雅所尚，有怀并松筠。
当令千载间，炯炯尊儒绅。
寄友人
作者：范纯仁
朝代：宋

时君养多士，本欲康生民。服章与奉禄，岂但荣其身。士昔志于学，宁曰利欲亲。得位以行道，脩己将安人。夫君青云姿，文行尤彬彬。明主亲选士，往作诸侯宾。兹义雅所尚，有怀并松筠。当令千载间，炯炯尊儒绅。
寄君实
作者：范纯仁
朝代：宋
体裁：五言律诗

西台无吏责，道义得亲依。过宿暌谈益，中怀已恨稀。何情堪久别，无翼不能飞。愚直相知少，非公谁与归。
寄和子华相公王园赏梅
作者：范纯仁
朝代：宋

玉艳霜葩万朵攒，曾陪宴席醉中看。西州纵有寻花处，亦待顽童格舞干。
寄和子华相公王园赏梅
作者：范纯仁
朝代：宋

玉艷霜葩万朵攒，曾陪宴席醉中看。
西州纵有寻花处，亦待顽童格舞干。
寄和浮光曹九章大夫
作者：范纯仁
朝代：宋

贤守班条俗易从，戴其仁厚服其功。虚心足以求民瘼，实效应须柬帝衷。缱绻交情由道合，连绵榜契复官同。当时赐第今无几，共喜优游作老翁。
寄和浮光曹九章大夫
作者：范纯仁
朝代：宋

贤守班条俗易从，戴其仁厚服其功。
虚心足以求民瘼，实效应须柬帝衷。
缱绻交情由道合，连绵榜契復官同。
当时赐第今无几，共喜优游作老翁。
寄持正都官按部嘉眉
作者：范纯仁
朝代：宋
体裁：七言律诗

使者观风过晚春，逢山应暂柅征轮。云埋雪岭铺银界，日射金仙照碧津。千里讴谣民足食，万家水竹地无尘。未能结驷相从去，簿领空嗟绊此身。
寄曼叔
作者：范纯仁
朝代：宋

他年尝苦见君难，每一相逢百倍欢。正值风烟遥化邑，敢期尘土共粗官。夜谈往往惊晨鼓，乐饮时时解醉鞍。游遍洛阳佳胜地，须将归兴暂盘桓。
寄曼叔
作者：范纯仁
朝代：宋

他年尝苦见君难，每一相逢百倍欢。
正值风烟遥化邑，敢期尘土共麤官。
夜谈往往惊晨鼓，乐饮时时解醉鞍。
游遍洛阳佳胜地，须将归兴暂盘桓。
寄李审言龙图
作者：范纯仁
朝代：宋
体裁：七言律诗

英风一别几经年，尊酒相逢意洒然。欲报重知惭国士，喜同清议属真贤。武侯方屈南阳卧，萧相曾封汉水边。好及新春颁惠化，行藏吾道合推天。
寄王不疑朝议
作者：范纯仁
朝代：宋
体裁：五言律诗

松筠宜岁晚，冰雪照人清。无限相从乐，空添别后情。官期何日满，归计未能成。不起思予念，输君道眼明。
寄西京张法曹
作者：范纯仁
朝代：宋

幕府三年客，群居几日亲。初分阙口路，犹见洛阳人。垄麦晴将秀，田花晚自春。向家行渐近，岂复倦征轮。
寄西京张法曹
作者：范纯仁
朝代：宋

幕府三年客，群居几日亲。
初分阙口路，犹见洛阳人。
壠麦晴将秀，田花晚自春。
向家行渐近，岂復倦征轮。
寄西京留守韩玉汝
作者：范纯仁
朝代：宋

四朝出处久亲依，共上青云更复谁。里室相邻同晏卜，庙堂曾忝奉萧规。恩荣过分知难报，忧患频经觉早衰。一意待公还宰席，放归箕颍养癃疲。
寄西京留守韩玉汝
作者：范纯仁
朝代：宋

四朝出处久亲依，共上青云更復谁。
里室相邻同晏卜，庙堂曾忝奉萧规。
恩荣过分知难报，忧患频经觉早衰。
一意待公还宰席，放归箕颍养癃疲。
寄谢师直
作者：范纯仁
朝代：宋

去夏谒君时，踏雨溵川路。癯然泣相吊，心苦别亦遽。穷愁但急急，峥嵘岁还暮。羁旅念友朋，天寒感霜露。孤怀杂离忧，纷乱畴可诉。计我之官期，迨君祥琴御。邑馆临通途，车马当迎遌。言笑释所愿，此喜良可预。欲致情抱勤，音书岂能叙。
寄谢师直
作者：范纯仁
朝代：宋

去夏谒君时，踏雨溵川路。
癯然泣相弔，心苦别亦遽。
穷愁但急急，峥嵘岁还暮。
羁旅念友朋，天寒感霜露。
孤怀杂离忧，纷乱畴可诉。
计我之官期，迨君祥琴御。
邑馆临通途，车马当迎遻。
言笑释所愿，此喜良可预。
欲致情抱勤，音书岂能叙。
寄赵大观度支
作者：范纯仁
朝代：宋
体裁：古风

上天生贤杰，有意康斯民。六十不大用，徒劳何足云。堂堂赵夫子，德与往哲邻。尝冠獬豸冠，血面婴龙鳞。身轻秋叶危，大典虞湮沦。予时忝同僚，附骥愿亦伸。自尔均出处，荏苒十四春。不肖罢蜀使，迂谬众所膑。君独怜其心，抚劳意益亲。特枉廉按车，再宿骖行尘。愧无管氏才，蒙此鲍叔仁。苍皇掺袂去，分老江湖滨。前年易边麾，揖君东都门。君方领部使，迎遇谓可频。不作旬浃别，各走西征轮。后前数舍间，音旨徒相闻。到官但引领，莫觌綦与巾。道大果难合，税冕宁逡巡。投劾勇自丐，就养归丘樊。君志固为得，我怀谁与论。命驾适千里，兹义古所敦。有守念系匏，空望南山云。
寄赵大观度支
作者：范纯仁
朝代：宋

上天生贤杰，有意康斯民。六十不大用，徒劳何足云。堂堂赵夫子，德与往哲邻。尝冠獬豸冠，血面婴龙鳞。身轻秋叶危，大典虞湮沦。予时忝同僚，附骥愿亦伸。自尔均出处，荏苒十四春。不肖罢蜀使，迂谬众所髌。君独怜其心，抚劳意益亲。特枉廉按车，再宿骖行尘。愧无管氏才，蒙此鲍叔仁。苍皇掺袂去，分老江湖滨。前年易边麾，揖君东都门。君方领部使，迎遇谓可频。不作旬浃别，各走西征轮。后前数舍间，音旨徒相闻。到官但引领，莫觌綦与巾。道大果难合，税冕宁逡巡。投劾勇自丐，就养归丘樊。君志固为得，我怀谁与论。命驾适千里，兹义古所敦。有守念系匏，空望南山云。
寄赵大观度支
作者：范纯仁
朝代：宋

上天生贤杰，有意康斯民。
六十不大用，徒劳何足云。
堂堂赵夫子，德与往哲邻。
尝冠獬豸冠，血面婴龙鳞。
身轻秋叶危，大典虞湮沦。
予时忝同僚，附骥愿亦伸。
自尔均出处，荏苒十四春。
不肖罢蜀使，迂谬众所髌。
君独怜其心，抚劳意益亲。
特枉廉按车，再宿骖行尘。
愧无管氏才，蒙此鲍叔仁。
苍皇掺袂去，分老江湖滨。
前年易边麾，揖君东都门。
君方领部使，迎遇谓可频。
不作旬浃别，各走西征轮。
后前数舍间，音旨徒相闻。
到官但引领，莫觌綦与巾。
道大果难合，税冕宁逡巡。
投劾勇自丐，就养归丘樊。
君志固为得，我怀谁与论。
命驾适千里，兹义古所敦。
有守念繫匏，空望南山云。
寄辛化光
作者：范纯仁
朝代：宋

疏閒心蹟久相亲，一别江城两见春。
身若孤鸿长慕侣，道非尺蠖敢求伸。
优游岁月空尸禄，明润溪山不染尘。
尊酒从容皆胜景，欠君来作席中宾。
寄辛化光
作者：范纯仁
朝代：宋

疏閒心迹久相亲，一别江城两见春。身若孤鸿长慕侣，道非尺蠖敢求伸。优游岁月空尸禄，明润溪山不染尘。尊酒从容皆胜景，欠君来作席中宾。
寄陈述古宾客万琏郎中二首
作者：范纯仁
朝代：宋

智浅才疏合窜流，生逢尧舜忍空休。犹惭世旧垂青眼，未报君恩已白头。贵老何由操几杖，爱贤曾是继箕裘。新春遥祝增眉寿，阻向宾筵跪一瓯。欣欣万物占芳春，对景那知放逐身。粗守素风谙左宦，拟投白社愧高人。汉疏蚤命东门驾，商老方为少海宾。空辱忘年微报称，浪酬佳唱恃心亲。
寄陈述古宾客万琏郎中二首·其一
作者：范纯仁
朝代：宋
体裁：七言律诗

智浅才疏合窜流，生逢尧舜忍空休。犹惭世旧垂青眼，未报君恩已白头。贵老何由操几杖，爱贤曾是继箕裘。新春遥祝增眉寿，阻向宾筵跪一瓯。
寄陈述古宾客万琏郎中二首·其二
作者：范纯仁
朝代：宋
体裁：七言律诗

欣欣万物占芳春，对景那知放逐身。粗守素风谙左宦，拟投白社愧高人。汉疏蚤命东门驾，商老方为少海宾。空辱忘年微报称，浪酬佳唱恃心亲。
寄题张运使先垄永慕亭
作者：范纯仁
朝代：宋

武夷山色倚天青，中有贤儒谢世荣。自以高名传积庆，不教黄壤掩清名。构亭傍垄同虚寝，陟岵无时见孝诚。宁独显亲由富贵，还能厚德庇群生。
寄题张运使先壠永慕亭
作者：范纯仁
朝代：宋

武夷山色倚天青，中有贤儒谢世荣。
自以高名传积庆，不教黄壤掩清名。
构亭傍壠同虚寝，陟岵无时见孝诚。
宁独显亲由富贵，还能厚德庇群生。
寄香严海僊上人
作者：范纯仁
朝代：宋
体裁：七言律诗

穰邓相逢已十年，想怀风格镇依然。身同幻境融都寂，心得玄珠照自圆。倚锡静眠松下石，煮茶閒试竹间泉。利名识尽情犹熟，终羡吾师绝世缘。
寄鲜于子骏西台
作者：范纯仁
朝代：宋
体裁：七言律诗

僚友难逢不世贤，洛台经岁共清閒。蒹葭岂合依良玉，培塿何能望泰山。直道难堪从俗尚，清新原足重人间。期君致主登廊庙，茅屋荒田我自还。
富相公挽词五首
作者：范纯仁
朝代：宋

河岳神灵降，唐虞景运开。致君优圣域，跻俗在春台。天上台星坼，人间梁木摧。霜风咽笳鼓，断续送馀哀。二纪经纶业，三朝翊戴勋。忘身裨庶政，忧国见遗文。东閤散群彦，北邙归大坟。邦人仰旟旐，洒泪向寒云。千龄遭际盛，五福始终全。还政周星纪，怀忠入夜泉。华夷思旧德，河洛绕新阡。空有云亡叹，何由止逝川。皇天不慭遗，圣制极哀荣。辽海千年去，明堂一柱倾。赤松违素志，白日闭佳城。康济无穷事，皆为后世程。北走单车驯猰貐，东徂万室活饥羸。谋深先帝承祧日，功在仁皇与子时。英气不随钟漏尽，高名长与日星垂。登龙孤客怀知遇，恸哭秋原欲诉谁。
富相公挽词五首·其一
作者：范纯仁
朝代：宋

河岳神灵降，唐虞景运开。
致君优圣域，跻俗在春台。
天上台星坼，人间梁木摧。
霜风咽笳鼓，断续送余哀。
富相公挽词五首·其一
作者：范纯仁
朝代：宋

河岳神灵降，唐虞景运开。致君优圣域，跻俗在春台。天上台星坼，人间梁木摧。霜风咽笳鼓，断续送馀哀。
富相公挽词五首·其三
作者：范纯仁
朝代：宋

千龄遭际盛，五福始终全。还政周星纪，怀忠入夜泉。华夷思旧德，河洛绕新阡。空有云亡叹，何由止逝川。
富相公挽词五首·其三
作者：范纯仁
朝代：宋

千龄遭际盛，五福始终全。
还政周星纪，怀忠入夜泉。
华夷思旧德，河洛遶新阡。
空有云亡叹，何由止逝川。
富相公挽词五首·其二
作者：范纯仁
朝代：宋
体裁：五言律诗

二纪经纶业，三朝翊戴勋。忘身裨庶政，忧国见遗文。东閤散群彦，北邙归大坟。邦人仰旟旐，洒泪向寒云。
富相公挽词五首·其五
作者：范纯仁
朝代：宋
体裁：七言律诗

北走单车驯猰貐，东徂万室活饥羸。谋深先帝承祧日，功在仁皇与子时。英气不随钟漏尽，高名长与日星垂。登龙孤客怀知遇，恸哭秋原欲诉谁。
富相公挽词五首·其四
作者：范纯仁
朝代：宋

皇天不慭遗，圣制极哀荣。辽海千年去，明堂一柱倾。赤松违素志，白日闭佳城。康济无穷事，皆为后世程。
富相公挽词五首·其四
作者：范纯仁
朝代：宋

皇天不憗遗，圣制极哀荣。
辽海千年去，明堂一柱倾。
赤松违素志，白日闭佳城。
康济无穷事，皆为后世程。
寒食日泛舟
作者：范纯仁
朝代：宋

合友逢佳节，携尊泛碧流。
溪风销酒力，烟树入春愁。
群鸭开波练，疏云透月鈎。
平生怀古意，最羡五湖游。
寒食日泛舟
作者：范纯仁
朝代：宋

合友逢佳节，携尊泛碧流。溪风销酒力，烟树入春愁。群鸭开波练，疏云透月钩。平生怀古意，最羡五湖游。
将出蜀次仲庶送行诗韵叙别
作者：范纯仁
朝代：宋

远客亲仁岂素期，况陪文酒复经时。自惭拙宦多迁逐，每叹良朋易别离。白首冯唐空已老，清秋宋玉不胜悲。仰公早展经纶志，百辟方今待允釐。
将出蜀次仲庶送行诗韵叙别
作者：范纯仁
朝代：宋

远客亲仁岂素期，况陪文酒復经时。
自惭拙宦多迁逐，每叹良朋易别离。
白首冯唐空已老，清秋宋玉不胜悲。
仰公早展经纶志，百辟方今待允釐。
康国韩公子华挽词二首
作者：范纯仁
朝代：宋

棣萼联三事，台星聚一门。诚心多士服，德望四朝尊。傅相骑箕远，萧规与汉存。两宫临奠日，哀恸见殊恩。弟兄俱是龙门客，数载难忘国士知。疲马每怜谙远道，焦桐竟待挂朱丝。青云空费提携力，白首应无报称期。未到柏城持葬绋，祖庭长恸涕淋漓。
康国韩公子华挽词二首·其一
作者：范纯仁
朝代：宋
体裁：五言律诗

棣萼联三事，台星聚一门。诚心多士服，德望四朝尊。傅相骑箕远，萧规与汉存。两宫临奠日，哀恸见殊恩。
康国韩公子华挽词二首·其二
作者：范纯仁
朝代：宋
体裁：七言律诗

弟兄俱是龙门客，数载难忘国士知。疲马每怜谙远道，焦桐竟待挂朱丝。青云空费提携力，白首应无报称期。未到柏城持葬绋，祖庭长恸涕淋漓。
张掞侍郎读书堂
作者：范纯仁
朝代：宋
体裁：七言律诗

三纪仁皇侍从臣，当时文学动簪绅。高明已入儒林传，旧室长存历水滨。岘首空留王粲宅，香山犹识白公真。他年遗迹应无废，不坠诗书世有人。
张掞龙图挽词三首
作者：范纯仁
朝代：宋

宣力三朝旧，于身五福全。家风良将后，经术古人前。丁令终辞世，留侯定得仙。贻谋有贤嗣，素业尽能传。江边承讣日，羁宦正摧颓。早获登龙便，惭无附骥才。寄诗招悸魄，引水活枯腮。白首知难报，长言致一哀。二纪金华侍从臣，升平看足作閒人。身跻显仕由稽古，世有阴功为庇民。但见朝廷方贵老，那知河岳遽收神。哀荣终始公无憾，况有清名服搢绅。
张掞龙图挽词三首·其一
作者：范纯仁
朝代：宋

宣力三朝旧，于身五福全。家风良将后，经术古人前。丁令终辞世，留侯定得仙。贻谋有贤嗣，素业尽能传。
张掞龙图挽词三首·其一
作者：范纯仁
朝代：宋

宣力三朝旧，于身五福全。
家风良将后，经术古人前。
丁令终辞世，留侯定得僊。
贻谋有贤嗣，素业尽能传。